
SNOVI I VIĐENJA 







PEJZAŽ 


Usnuo oblak iznad cvjetne grane. 

Uzduh bez daska i rumen bez kraja. 
Zgažena trava. Tko to po njoj prođe? 
Sunce na vodi izgara od sjaja. 

Pogled pred ljepotom ne zna da se snađe, 
vrluda rubom razzarene njive; 
sad je na travi, pa na žitnom klasju, 
sad na živici, pa na vršku šljive. 

Stati i sjati. Vidokrug se žari 
prije neg se razspe iza gorske kose. 

Ptice nebom kruže. Srdce bi da ide 
tragom sna i rose. 








DJEVOJKA 


Ljepota na meni bliešti, 
mladost u meni klija, 
žudnja za tobom, dragi, 
u mojim očima šija. 

Kada te ulicom sretnem, 
ja se sva zbunim u šutnji, 
pogled ti dobacim kradom, 
pa se prepuštam slutnji. 

U meni ostavljaš nemir. 

O, kako te žudim u noći, 
kada se gubim u snima, 
pa tiho zaklopim oči. 

Moje tad cvjetaju usne, 
ja ih poklanjam tebi, 
tvoje poglede ljubim, 
pa ih čuvam u sebi. 

I čekam, kad ćeš doći, 
kad ćeš dvie rieči reći, 
čekam, a dani idu 
s nadom o tihoj sreći. 

Al pusta je moja soba, 
tielo sakrito vene. 

O, gdje si, dragi, da priđeš, 
šta čekaš od mene žene. 


DRVORED 


Drvoredom kruže stjegovi samoće, 
na stablima su ukočene grane, 
nevidljive ruke izlaz vjetru brane, 
a kapi rose na travama noće. 

Hoće li itko kroza nj noćas proći, 
pitanja niču, šuškaju sred mraka, 
iistovi strepe, bolest im iz zraka 
može sa smrću nenadano doći. 

I lišće skupa s neznanim mladićem, 
strepi u noći pred dolazkom strave, 
sto grizen bolju, boreć se sa žicem, 

prolazi dlanom preko vruće glave 
i čeznuć dodir hladniji od leda 
u suhe ruke izgubljeno gleda. 







STREPNJA 


Željezna je kvaka drh+nula u ruci, 
na prstima sam ušao u hodnik, 
u predsoblju sam zastao bez daha, 
pred vratima njenim, neodlučni svodnik. 

Kako da uđem? Moje ruke drhte, 
popravljam kravatu, srdce ludo bije, 
ali snage nemam da otvorim vrata, 
ovladala me slabost kao prije. 

Čekam, da ona moj dolazak čuje, 
zanosa ludog proklijali plod, 
ali iza vrata oniemio slušam 
samo njene žudnje uzbuđeni hod. 


IZA GOSTBE 


Kad gosti napuste sobu, ona je nevesela; 
stolice u neredu ostanu okolo stola; 
ubrusi izgužvani; tanjuri s ostatcima jela 
i ugašenih čikova liepe se kao smola. 

Svi predmeti razbacani čekaju ruke vriedne, 
da ih odatle dignu i na mjesta stave 
i kad bi čovjek htio da ponovno za stol sjedne, 
svi bi predmeti počeli, da mu primjetbe prave, 

jer vrieme je već kasno obilježeno na satu, 
a soba tužna i pospana daljnjih se orgija plaši. 
Zavjese Čekaju zoru, da ih obasja u zlatu 
i sjeta se tiho ljeska u prevaljenoj čaši. 






ŽELJA 


Šetati tako samotnom alejom, 
gledati kako zadnje lišće lieće, 
mislit na vagon sa toplim kupeom, 
koji te vozi u ljeto i cvieće. 

Poslije se povući u sobu kod peći, 
ne znati više ni za kakve brige, 
s vučjakom kraj sebe na mek divan leći, 
Čaj topli piti i listati knjige. 

Još k tome kućnom obuzet milinom 
sa svoje duše svaki nemir brisati, 
pa tako zaniet intimnom toplinom 
nostalgična pisma sam za sebe pisati. 


ZASTAJANJE 


Je li dalek put, kojim mi treba poći? 

I kuda vodi on? — Ne vidim njegova lika. 

Jesu li šume tamo pune čudesnih slika, 
ili su pustare suhe bez staze i utrenika?! 

Korak mi krzma i strah me je 
neznanih, pustih daljina, 
kojim mi treba poći. 

Ja zastajem na putu, 

umoran, biedan i bolan u duši; 

preda mnom daleke ceste, krajevi strani, 

a za mnom stradanja magla, koja me prati i guši. 

NAKON ODLAZKA 


Na ruke njene ne utisnu cjelov, 
nit pomognu joj ogrtač navući, 
ona je otišla ne kazavši zbogom, 
a on za stolom ostade pijući. 

Dim cigarete vijori vrh njega, 
prostrt ga krevet pozdravlja prazninom, 
kovčeg je sa sobom poniela zauviek, 
a on osta omotan tišinom. 

Sve izkazane izčezoše rieči. 

Miris njena tiela sada prši stanom, 
al tko će da ga u lebdenju sprieči? 
Još sutra s novim izčeznut će danom. 

Redaju se slike razsute u mašti, 
srdce bez gorčine, ne tuži se s kobi, 
trepere samo svieće prije razstanka 
upaljene u spavaćoj sobi. 


j 

IZNOSENI ŠEŠIR 


Gledam u ovaj šešir, koga nosim već dugo 
i koji je trajno poprimio oblik moje glave, 
njegova krila nekada tako gibka i siva 
sada su dobila boju osušene trave. 

Kako je težko gledati u ovaj stari šešir, 
koji je za mene nekada toliku radost značio, 
a koga sada samo u kut zlovoljno odlažem, 
ko da me nije nikad svojom ljepotom privlačio. 

On, koji je vidio tolike djevojke uzbuđene, 
da bi me sjećanja na njih i sad sreći povela, 
on, koji je nekada bio dio samoga mene, 
i koji je gizdavo stršio iznad bezbrižnih čela. 









PARK 


Jačali ga suncem dani, 
snažile ga daždom kiše; 
izpirale, otirale 
sve brižnije i sve tiše. 

Pa sad velik, procvjetao 
s vrhovima u uzduhu, 
prepun ptica i plodova 
treperi u zlatnom ruhu. 

Vodoskok mu s mlazom vode 
u luku sve veći biva, 
a onda se pršteć lomi 
i niz stiene s šumom sliva. 

I sve sja i zre i šušti 
puno vječnih tajnih sila, 
što se svuda osjećaju 
i rastu iz samih žila. 


VJETAR 


Kadkad se i u najtišoj noći naglo pojavi vjetar, 
poigra se u trku preko tananih grana, 
po usamljenim drvoredima šarene sagove plete 
od listova, što mu slieću u susret sa svih strana. 

I tako se kroz noć igra sa lišćem i sa granjem, 
da se pred zoru skrije u grm pod starim panjem. 





KIŠA 


Cipele promočene, otvoreni kišobrani, 
zlovolja na licu, grad u prvom mraku. 
Oni, koji kuće nemaju, sada su vani 
i njihovi su koraci tužni i polagani, 
slični pogrebnom koraku. 

Kavane pune svjetine i dima; 
čuje se cik-cak kugala s biljara. 

Putuje vrieme glavoboljnim snima; 
dvorane su pune laži i igara. 

Konjske su oči mamurne i tužne, 
fijakeri za njima kao prikovani. 

Kako su noći maglene i ružne, 
kad kroz njih kruže crni kišobrani. 

Kavanska okna zaparena dimom 
za sobom život beznačajan pokreću. 
Koraci. Kiša. Koraci i kiša. 

Kavanska se vrata neprekidno okreću. 

ZABORAVLJENO SVIETLO 


U nejasnoj visini neke kuće 
obkoljene zidovima mraka, 
živo treperi jedno malo svietlo 
pavši po vodi s dva žućkasta traka. 

Neoprezna ruka zaboravi noćas, 
da ga u pravo vrieme s drugim zgasi, 
te ono tako, prepušteno sebi, 
sa svojim blieskom površinu krasi. 

Odmiču sati. Tama gušća biva. 

Sve živo od mraka zarobljeno sniva. 
Izdvojeno samo svietlo u slobodi 
drhti i bdije cielu noć na vodi. 






ŽIVA LUTKA 


Rudasta ko janje, osmieh joj na licu, 
naivnost joj cvjeta na usnama draži, 
živu, malu bebu anđeli sa strana 
netaknutu jošte čuvaju od laži. 

Ona voli cvieče, jer je cviet i sama. 
Zubi joj se svietle bjelji i od sniega. 
Moleći se svije pod plahtama nježno, 
obuzeta strahom uviek je kad liega. 

Cio dan provede uz gumenu loptu. 
Lice joj se vedri rumeno od smieha. 
Leptiri su putem njenoj igri svita, 
koja je ko pričest daleko od grieha. 

Milo joj se bieli čista opravica, 
kao meko perje na krilima ptice. 
Pogladi I' je čija ruka preko lica 
ona glavu sklone, spusti oči niče. 

Usnije li štogod, uviek je u šumi; 
princeza u svili, voljena madona. 

Cieli krug je njenih sitnih želja; 
porculanska lutka i doza bombona. 


MOLBA 


Molim te, vjetre, osjećaje, 
da mi ko stablu streseš voće, 
jer mi se pod njim grane lome 
od preobilja i punoće. 

Ti znaš za snagu moje čežnje, 
s kojom te čekam svih ovih dana, 
i radost kad plod iznenada 
nestašno voćki streseš s grana. 

Dođi, pa stresi tako i meni, 
dolazkom srdce razveseli. 

Treba tek blago da me takneš 
i plodovi će pasti zreli. 










STARI KOĆIJAŠ 


Kolodvor bučan i razsvietljen, 
auti prepuni stižu, 
u dugoj, neprekidnoj povorci 
jedan se do drugog nižu. 

Al tamo dalje u prikrajku 
kočija s dvie kobile stoji. 
Starac se koČijaš zgrčio — 
svoje se propasti boji. 

Evo već čitava nedjelja, 
kako ne dobi gosta, 
sve mu ta paklena jurnjava 
odnie, on prosjakom posta. 

Zbog biede bol ga je obvila, 
na čelo je šešir turio, 
o prošlom davnom je snivao, 
na sjedalu slomljen se zgurio. 

Kako su daleke godine, 
kada je s cvietom za grudima 
ljubavne parove vozio, 
cienjen i voljen med ljudima. 

Sada se sve promienilo, 
kobile stare i slabe, 
ko gladne utvare vuku se 
umjesto kasom da grabe. 


I starcu se oči orosile 
suzama u pretežku bolu, 
krčma ga prošlog oslobađa, 
spas leži u alkoholu. 




ZVUK 


Pod noć se javi zvuk rođen u zvonu, 
da preko grada pođe ravno kraju 
zgašenog neba. Tu se preda vjetru, 
zbog kog mu dugo još odzvuci traju. 

Zvuk je tog zvona čežnja za daljinom, 
prezir nad onim, što se vidjet dade, 
žudnja za slobodom, vjetrom i visinom, 
znak mučne trpnje i skrovite nade. 

Jer otisnut snažno iz crnoga tuča, 
on će se s tugom u visine dići, 
znajući dobro, da će samo smrću 
svog bolnog puta do oblaka stići. 

Nemir je jači. Žudnja mnogo veća. 

Na putu ga prati smrt, a nikad sreća. 
Oblaci ga uviek ukočena vide, 
al on k njima ipak svako veče ide. 


DAŽD 


Grane se noćas razplakale 
u pustu, golu drvoredu, 
pa s njinim plačem i samoćom 
osjećam i ja svoju biedu. 

I kiša lije, lije, lije, 
ko da me pita, kako mi je, 
što to u svojoj duši krijem, 
da cielu noć od boli bdijem. 

POD PROZOROM 


Kako je težko gledati u prozor, 
koji nam blizinu dragog bića prieči, 
djevojke, koja o našoj samoći, 
tek zna iz blago natuknutih rieči. 

Mi smo za nju vrlo dragi znanci, 
pa ipak nam ne zna da u dušu zađe, 
kada smo tužni, nje uza nas nema 
al uviek nas blizu nasmiešene nađe. 

Zvonjava raste. Život gradom teče. 

Nas njeno odsutstvo težkom tugom peče. 
I kako se zastor za prozorom miče, 
tako nam u duši nova sumnja niče. 


IZPOVIEST 


Ne ću da kažem: žao mi je, 
ne ću da kažem: težko mi je, 
al moja je mladost bila jača, 
bez uzdaha i česta plača. 

Prije sam ljepše rieči slao, 
onima, kojim sam dobro htio, 
s lakoćom sam im često znao, 
da spjevam pjesmu, drag i mio. 

Al oni danas trpko motre, 
kako se moja ljubav gasi, 
kako me bolna obuzeše 
nove samoće i uzdasi. 

Jesen je zla na duše paia, 
lišće na granju prije reda 
opada, dane nenadane 
predskazuje nam pozna bieda. 
Sudbina mene mrakom plaši, 
srdce zlom slutnjom ovija se, 
a vedra mladost kao lađa, 
o oštre hridi razbija se. 





PETRARCA 


Zasta na konju umoran od puta, 
prasan i taman nad samom dolinom. 
Sit mnogih dvorova i mnogih gradova 
osjeti se bolan okružen tišinom. 

Miris ga noći raznježi do suza. 

Vidje u blagoj večeri što siđe 
Lauru i sav očaran tom slikom 
bliže joj rukom uzdrhtalom priđe. 

Al prevari ga mrak i drhtaj noći. 

Sjetiv se smrti u svom stanju taštom 
poniknu nikom. Neugodno bi mu. 

Dirnu ga studen i uvi se plaštom. 

Umbrijska kasna jesen razboli ga 
i dočara mu sve krajeve znane. 

Sjeti se s gorčinom putova što prođe 
bolesti i vlage Campagne Romane. 

Pratnja za njim pristizaše muklo, 
topotom konja rušeći tišinu. 

Osmjehnu se tužno. Potjera u mrak 
i siđe žurno kasom u dolinu. 


ŽALBA TIELA 


Ne će vitak tvoj struk da dirne moja ruka, 
kroz pramen nježna sna slazim u tvoje tajne 
očaran pjesmom frula, od njihova čarobna zvuka 
gradim u svojoj čežnji prostore moćne i sjajne, 
al nejasna neka sjeta goni me da maštam 
bolan i gorak osjećaj, da se zauviek praštam. 

Usnem li, čujem nad sobom srebrni lepet krila 
i tik do uha nečiji šapat dragi i znani 
i sve, što dirnem, postaje san i svila 
i vršci zlatna klasja i bregovi obasjani, 
a sav se svijam i drhtim od njihova moćna sjaja 
sa slikom nekog dalekog i nepoznatog kraja. 

Sve svoje želje šaljem u neke druge vode, 
da se od jeze nad mirnom površinom tope. 

Neka sa mojim mirom i moja duša ode, 
jer oči pred ovim sjajem moraju da se sklope, 
ne će li da ih razboli zauviek čulnost biela 
tvoga vitkog mladog procvjetalog tiela. 

Od šapata tvoga glasa ja lutam danas uz rieku, 
opijen njegovim dahom ne znam, kuda da pođem. 
Tanani pramen noći ljulja val u tieku, 
mrak se i magla gniezde onuda kuda prođem 
i zalud dozivam lanjsku jesen da me smiri 
iz mene, iz zemlje, iz rieke odasvud strast se širi. 

Ovo su kobni znaci, koje izpreda mašta, 
da bi zauviek duša ućutana stala 










u sjeni izdvojena. Vjetar mi rubove plašta 
trza i kida nad riekom, koja je u mrak pala 
i sve u nekoj suznoj strasti i gustoj sjeni 
danas se javlja u bolnom priviđenju meni. 

O, ova mladost, skrita pod suknenim odielom, 
ovita dimom snova, slaba pod čeličnim znakom, 
mene vezuje danas sa tvojim dragim tielom 
i tjera me da lutam bez svrhe kasnim mrakom 
i da se sav u tuzi ponovo mazan pitam: 
kud se mokar od noći ovom obalom skitam? 

Tu je odmah u magli blatna plodna ravnica, 
mome duhu tako daleka i strana, 
i nigdje nema grma, da bi se oglasila ptica 
i odkrila mi u zori plamen novoga dana, 
dana, koji bi za me bio svietlo odkriće 
i koji bi prožeo suncem sve moje mlado biće. 

Kakva su ovo polja u gustom i debelom blatu 
i ceste razrovane što horizontu vode, 
crkve slabe i stare, oštećene u ratu 
i male bare pune mutne i prljave vode? 

Uzduh težak i maglen, da se s naporom diše, 
i svuda gusti talog suzne i spore kiše. 

Kako da razgrnem rukom pred sobom ovo sivo, 
kroz rosu i san da pođem nekom drugom saznanju, 
u kom je sve puno boja, svietlo, radostno, živo 
i da postanem sabrat lišću ili granju 
šumeći kasno noćima blage i bezbrižne sate, 
a s jutara da me zore sunčevim blieskom zlate. 

LOKVA 


Mutna, plitka lokva izmed cvjetna granja 
s odrazom neba protegnuta sanja, 
ograđena sjetnom i blagom tišinom, 
zatvorena u se modrom površinom. 

Samo je kadikad u te čaše mirne 
znade krilo ptice u letu da dirne, 
tvoreći joj male krugove, što brode 
i trepere s blieskom preko ciele vode. 





MAGDALENA 


U dimu mnogih mirodija probdih 
noći u griehu razblude i strasti, 
omotana skupocjenim krznom 
sa muzkom glavom 
u plamenu krilu. 

Vitko mi bješe mlado, liepo tielo, 
na prstima mi blistali tirkizi. 

S prezrenjem gledah na sve oko sebe, 
gorda i moćna, 
dok ne sretoh Tebe. 

Moje su noge bile zaštićene 
skupocjenom krokodilskom Kožom, 
a Tvoje bose, 

trnjem i dugim hodom izbodene, 

pa ipak zauviek 

očaraše mene, 

te ih ja oprah suzama, 

a otrh svojom grješnom kosom. 

Iznad liepe i umne Ti glave 
aureol sjao. 

Ja ga vidjeh. 

Protrnuh misleći, grješnu i bludnu 
zauviek ćeš me odgurnuti od sebe. 

Al moju dušu žudnu 
nježnosti Tvoje 


Ti pomilova očima, 
koje je 

tuga blago zastrla sjenom. 

Tako odtada za me vrieme stade 
srdce ga moje Tebi svega dade. 






KADIKAD 


Kadikad, kad se obasjan suncem 
probudim zorom, 

osjetim u sebi nezapamćenu snagu. 

Krv mi kroz žile 
kao rieka teče 
i od njena šuma rastem. 

Srdce se glasi 
snagom i ritmom, 
kojim bije zvono. 


MJESEČINA 


Mjesečino, drugo bolnih duša, 
drhtavom rukom sam te tako. 

Pod tvojim sjajem, divnim, srebrnim 
mnogi je tezka srdca plako. 

Prolaziš smrtno blieda šumom 
budeći sumor starog mita. 

U vita u te svaka stvar je 
oku i vidljiva i skrita. 

Pa ako je duša i malo tvrda 
tvoj će je sjaj smekšanu sviti. 
Majko, svih svojeglavih sanjalica, 
što bjehu, što jesu i što će biti. 

Ne stidim se tvoga prijateljstva, 
s tobom je zemlja začarana, 
a čežnjivoj duši, ko što je moja, 
Često je draža noć od dana. 

Noću se sve u čudo pretvara. 
Gledajuć u te s oka sam skino 
kap rose ii suzu, stara, 
draga zaboravljena mjesečino. 








MOLITVA 


Nebesa, dajte snu vedrinu, 
a osjećaju prezir boli, 
duh neka žudi u visinu 
i neka samo borbu voli. 

Od čelika nek bude htienje, 
da me valovi ne ponesu 
k obali, gdje me o kamenje 
vjetrovi mogu da raznesu. 


O LAKO VAMA, KOJE ČEKA SELO 


O lako vama, koje čeka selo, 
ii ladanje, ii gradić kakav sjetni, 
u kome ćete život svršit sretni, 

al mnogo lakše vama, koji znate, 
da su samo puste tlapnje, kada snite 
povratke tihe u dušama skrite. 

O lako vama, stoput bolje vama, 
jer vas sa puta trudna i daleka 
uviek rodna kuća s blagoslovom čeka. 

Tek težko onim nevoljnim i slabim, 
koji ni iz snova još ne mogu znati, 
gdje će im život zadnji zaklon dati. 

NAVORANA LICA MNOGIH LJUDI KAŽU 


Navorana lica mnogih ljudi kažu, 
kako je kroz njih proso čemer dana, 
sa klicom strasnog prolaznog i smrtnog 
i kako ničem stalnost nije dana. 

Moja je kruta žalost izpjevana, 
jer prije svega to odkrih i naćfoh 
i bolan od ruža, Što ih tuga savi, 
ja u svom duhu u grobove saćfoh. 

Njihovu memlu osjećam i sada 
odveć jako, a da ne bih znao, 
da sam, shvativši ih još za mladih dana, 
nježnu svoju dušu zebnjom otrovao. 


BEZDUŠNOST VREMENA 


U protjecanju miena .naroda i doba 
prolazi život okrutan i zao 
za onog, koji misli. 

Uzalud srdce plače za minulim naraštajei 
nijedna želja, ma kako jaka bila, 
ne može mašti dati takva krila, 
da ga istinski obnovi. 

O okrutno razaranje vremena, 
neutaživa gladi vječnosti, 
sve ćeš povući sa sobom u niŠtavilo. 
Prijatelji, nikad se više ne ćemo vidjeti, 
majko, progutat će te tama nestajanja, 
ženo, uzalud tvoj grčeviti poljubac, 
koji u istom dahu dušu i srdce nudi. 
Smrt je svakim danom našem biću bliža. 





ZEBNJA 


Ne će dug biti ovaj ludi nemir, 
pa će i nad njim da se sklope vrata 
željezna, što ih vrieme kuje brižno. 
Svakom je životu smrt ko pratnja data. 

Pred izčeznućem nastat će tišina. 

Rug će i zlobu hod smrti da svlada, 
bit će i suza ponegdje i krišom, 
ali mene ne će više biti tada. 

Nikakva blaga ne stekoh na zemlji, 
svu svoju snagu pretočih u rieči, 
a svoju mržnju i ljubav i čežnju 
srdce je znalo samo snom da lieči. 

O jadna smrti, možda ipak bude 
i poslije tebe još ostalo za me 
nešto života, možda netko brižan 
i mene s čašću izvuče iz tame. 

Budući, hode viših, boljih duša —, 
hoće li k vama moji sni da svrate, 
ili će uz vas zaludni da drhte, 
ko boli čudne, vama nepoznate? 


POSLIJE BOLESTI 


Groznice su otisnule tragove 

i sad sve stvari 

ostaju bliede 

više u obrisu 

nekih tankih i drhtavih 

linija. 

Šume su ljubičaste i više nisu modre, 
vjetar se stišao u gniezdima 
odbjeglih ptica. 

Sav zakopan u žuto popalo lišće, 
najradije bih tugovao s riekom u sumra 

Jesenje nebo bez oblaka, 
drhtavo, plavo, s tihim blagoslovom 
za započeta djela, 
uznosi me 

i vodi po požutjelim parkovima, 
i odkida mi sa usana osmieh, 
kao cviet, 
tanan i prozračan. 








O, TAJNO TIHOG SAKRIVENOG ČASA 


O, tajno tihog sakrivenog časa 
zimskog, kad stabla počinje da kiti 
snieg, od kog se predjel njiše i bjelasa, 
đ duša ne zna, šta bi htjela biti. 

Mirise jele, zaleđenog debla, 

osamo puta, koji nema mete, 

bezkućna skitnjo, puna sladkih želja, 

kad se bol sa srećom, sreća s bolom plete! 

Ja ne znam šta ću, niti šta bih htio, 
al najradije bih diete za prozorom bio, 
koje sate i sate, kada igru svrši, 
gleda vani u snieg, što sanjivo prši. 


MORE 


Ima u tebi glasova, koji nas pobožno uče, 

o bezkrajnoj širini, 

koja nas sa nebom spaja, 

a ima i glasova promuklih od srdžbe, 

zbog kojih duša 

(neka posebna duša) 

nad zlom sudbinom zdvaja. 

U mraku srdito dišeš, 
valovi kao težke ptice 
sporo pomiču krila 
i njima muklo biju, 
da ih jutro smiri i stiša 
i da se tiho plaštem 
pod tvoje grudi skriju. 

O znam te, more, stvoreno za ljubav, 

kad se po tebi 

mjesečina prospe, 

onda bih najradije nju 

ljuljao na tvom valu, 

dok je umor i noć 

tiho ne ponesu k žalu 

i uspavaju na mojoj ruci. 

Ti obvij mjesečevu svilu 
oko njena tiela, 
dok je ne probude tvoga 
buđenja tromi zvuci. 






Oh čujem, kako disu tvoje grudi, more 
Ja hoću da me očaraš 
srebrom svoga vala. 

Ja hoću tajnu noći, 

s kojom Ijubuješ krisom, 

da mi kažeš, 

umorno pored pieska, 

dok algu do alge slažeš 

izbacujući trave, resine i školjke. 

U vinogradima ponad stiena 
cvrčci od strasti zriču. 

Nebesa se vode tiču 
ljuljajući se s jedrom na valu, 
sve blista u tirkizu, 
sve blista u opalu. 

Ali u podne na pučini 
podižeš bunu, 

tvoji talasi kao čopori blude 
nebo doseći žude 
u bolnom i muklom šumu. 

Pjeniš se i mamiš i zoveš 
svu snagu da se združi 
u mržnju, što te mori 
i da se u pokret makne, 
pa dok se tvoga bola 
lomot uokrug ori 
neka te neznana sila 
tajnom melodijom neba 
do noći utiša i sapn©. 

I onda ti modra pučina 
podrhtava kao mišičje 
pod kožom šuštala konja, 
dok svuda uokrug čemin, 
vries i kadulja vonja. 






NARCIS 


Zanesen sa dva skoka preskočih široko žbunje 
i naćfoh se nad usnulom podnevnom vodom. 

Grane se spustile do gladke površine, 
nad kojom se ljube težki procvali plodovi. 

Umorilo me traganje za nimfom Alcestom, 
kojoj kovrčave kose mirišu na lovor i ruže. 

Sinoć sam ležeći u pećini pod planinom 
osjetio jedva zamjetljiv dah topla vjetra. 

Poslije sam dugo svirao u dvojnice 
dočaravajući zlatnu i prpošnu jesen. 

Ah, ne volim zimu, jer nas iznenađuje smrću, 
a ja bih da živim uviek u ljetu, uviek u cvieću, 
pored bistrih voda i slapića, koji se žustro bacaju 
u zagrljaj kamenju, da bi što prije stigli 
procvjetaloj dolini, u kojoj se igraju nimfe 
pletući vience od lovora raznježenim pastirima. 

Luk sam odložio u žbunju. Podbočivši kovrcavu glavu 
rukom, snatrim pored vode, okružen pticama i cviecem. 
Uzalud djevojke spuštaju oči od stida pri susretu, 
ja ih ne ću zazvati. Nebo Ijubuje sa mnom. 

O moja gordosti! Zamorila me mjesečina 

pod kojom često slušam pjesmu zaljubljenih pastira. 

Ja nemam kome da pjevam. Najljepše pjesme pjevaju meni. 
Iz dana sam u dan jači. Krv mi struji kroz tielo 
sve u zamamnijem šumu. Ah, dane, dug si mi! 

Alcesta luduje za mnom, a ja se šalim. 

Da je uzmem u pećinu k sebi, dosadila bi mi. 

Ja radije lutam uz jaruge s lukom u ruci 

progoneći hitronoge jelene i srne. 

Vodu pijem dlanom iz potoka. Nadnoseći se nada nj 
dobro vidim, da sam odveć liep za ljubav, 
odveć razmažen za sreću. Najviše volim noć. 

Bogovi, podarili ste me gordošću kao zaštitom, 

ali moje srdce trpi od samoće, koja će me progoniti do smrti. 

Prstima zamućujem vodu, ali njeni sve novi i novi krugovi 

ponovo izbacuju preda me sliku mog lika, 

pred čijom ljepotom zamirem, uviđajući dobro, 

da me kameni i zarobljuje za uviek. 


4 

NEMIRI 






BODRENJE 


Srdčba bogova nije htjela biti 
samilostna, kad mi tebe dade, 
sudbino, što me progoniš bez srdca, 
zada/ajuć mi mnoge težke jade. 

Na tebe, dušo, bjesnili su bližnji 
hoteći da te dotuku u letu, 
slomljenih krila htjeli su da vide, 
kako se ko bogalj provlačiš po svietu. 

Al ti si krila pružila još jače, 
da stigneš k božanskoj snazi i prietvorbi, 
neka te samo gađaju, ti leti, 
pa ako padneš, padni bar u borbi. 






SASTANAK 


Sastanak je bilo ime dragoj rleoi B 
koja je moćnim sjajem sjati znala, 
al bolan tok života potamni je, 
pa je sad sjetna sjena na nju pala. 
Tko zna sa kime i u koje doba 
bješe taj tajni sastanak urečen, 
vrieme i zla sreća žar mu oduzese, 
te osta samo bol nijem, neizrečen. 
Šapućem tu milu rieč tužan u sebi, 
ko uspomenu dragu i daleku, 
nekad je krila car riedke ljepote, 
a sad mi zbog nje samo suze teku. 


BEZSANICA 


S prstima tvrdim, neprijatnim, 

razklapa mi oči 

bezsanica. 

I tad lutam s njom 
po pustim obalama, 
gdje vrući vjetri 
povijaju travu, 
a zviezde uviek 
zastiru oblaci. 

Iz tih krajeva 

vrati me srdce, 

kad se sjeti Nje 

i onda gori, 

ali jutro je na prozoru, 

a sna nije bilo, 

da osvježi dušu. 

Zatim dolaze noći, 
kad sazivam duhove: 

»Dusi sna, siđite — 
da pod plaštem, 
što ga plete umor, 
odvedete moje boli 
do jezera zaborava, 
da nekoliko sati 
ne znam za svoje 
nemire, 
slutnje, 
tegobe, 






da sam odsutan, 
da mogu čiliji 
da uz vas ritam 
idem, 
dani!« 

Ali uzalud sna nema, 
a oči okrenute 
prema kutu neba, 
kroz na po otvoren 
prozor 

ukočene motre 
vrtnju zviezda. 


KAD GLEDAM JUTRO 


Kad gledam jutro, u kojemu svietli 
dan prepun boja, što se žare svuda, 
livade po kojim vjetrić tih vrluda, 
i slušam pozdrav, što ga poju pietli, 

pa pogledam u dušu punu straha, 
kroz koju vitlaju bure i oluje, 
a tamni vali prevrćuć se huje, — 
od žalosti mi ponestane daha. 

To li su dakle ti željeni dani, 
i mili čaši o kojima snivah, — 

Svi su vidici mutni, razkidani, 

uzalud pred drugim svoje jade skrivah. 
Ni ovo jutro, što se suncem zlati, 
ne može mom srdcu više mir da vrati. 









PLAKATI MOGU 


Plakati mogu —, ali kleti vise 
ne ću sudbinu, sto me ljuto ganja, 
sve blizko što bje, otrže mi život, 
osvećuje se sviet negdašnjih sanja. 

Čuje se u mraku kako biesno rže 
opaka oluja, sred praska i pjene 
hoće da proguta, okrutna i huda, 
sve duše, što su bolom opijene. 

Tko škripi vratma? Tko zove iz noći 
glasom tako blizkim, a tako dalekim 
Možda se zora sa svitanjem žuri, 
ii golo granje sad žali za nekim. 


PROĆI ĆE, ZNAM, I OVA JESEN 


Proći će, znam i ova jesen, 
koja je bila dobra tako, 
i stisak ruke topao, bratski, 
s nebom ohladnjet će polako. 

I povit će se jadno granje 
pod zimskim danom, što se šulja 
sa hladnim nebom. Pustim poljem 
vjetar će goli dub da ljulja. 

I ne će više biti ptica, 
oglušit će i šume gole, 
i boljeti će srdce ljuto 
one, što toplo ljeto vole. 

Pa u pustim sumracima, 
sred golih polja, grana strtih, 
mnogi će od njih da se sjeti 
svog rodnog kraja — svojih mrtvih. 










NOĆI 


O noći, sestre smrti, — puste, čamne, 
pod vašim plaštem blud s razbojstvom gazi, 
demon nad žrtvom crven jezik plazi, 
a očaj lunja kroz zamkove tamne. 

II južni vjetri bičem šume mlate, 
dok svuda pritište mora mutne snove, 
kroz koje Macbeth zle vještice zove, 
da mu mir tašto upropašten vrate. 

Noći, sva bića za moć vaše vlasti 
znaju. Ja često uz vas jadan žalim 
nevinost dana s anđelima palim. 

Kroz vas me i Ljubav — bodra, zanesena — 
zna ponieti do bezumlja strasti, 
pa me jutra nađu slaba, izpijena. 

OSJETLJIVOST 


Pri buđenju već počinje, da me 
obuhvata ona blaga sjeta, 
u kojoj se svakoj duši prašta, 
ako nas je uvriedila jednom. 

Zastori se pune Ijubkim žarom 
sunca, koje sa iztoka raste. 

Pod prozorom glas života, što je 
stao, da se sa svih strana širi, 
dopire do uha tako nježno, 
te se od njeg i sam počnem javljat 
uzdišući ii gunđajuć pjesmu. 

Na ulici poslije, kada sretnem: 
kola, konja, prosjaka ii stablo, 
od ganuća suzne su mi oči. 








MISLI UZ DANTEA 


I uza me Palco bjesnio je ljuto, 
i spuštah se bolan kroz krugove pada, 
motreći zakon vječni kako vlada 
nad dušama, koje kazni udes kruto. 

I moje je srdce, sjetom ogrnuto, 
htjelo Čistilište, da mu bude nada, 
okrepa i zaklon od tolikih jada, 
s kojima ga život bješe čvrsto sputo. 

Al vođe ne bješe, da ga otud dalje 
povede do svietlih električnih sfera, 
kako bi mu blize bilo božje biće. 

Poda mnom grieh je razklopio ralje, 
a nigdje puta, što ka Raju smjera, 
s pouzdanom pratnjom tvoje Beatrice. 


TUGA 


Sve naše nade i sve zelje 
već unapried su promašene, 
na nebu nema više zviezda, 
vjetar ih goni ugašene. 

Tvrdi nas život muči bolom 
prepun oluja i orkana, 
pa žalostni i izgubljeni 
strepimo pred tegobom dana. 








ZIMA 


Promrzla veče, sto se uz drum krade, 
sa zviezdama skritim ide pusta, sama, 
studen se siri, a s njome i tama, 
njen maglen veo dobro duša znade. 

O težke noći, duge i bez nade, 
kada je sleđen ko sred pusta hrama 
onaj tko vas prati, bez strasti, bez plama, 
protječe život čak i krvi mlade. 

Pjevanje ptice, ii tok brza vrela 

gdje je? Pod sniegom, zar zastrto trune, 

sve Što je duša s uzhićenjem htjela? 

Sad može samo maštanje da stvori 
krajine cvjetne, brežuljčiće pune 
plodova, nad kojim ljetno sunce gori. 


ŠUM VJETRA 


Zao vjetar Šumi. Pred njim duša drhti 
od jeze, od straha, od priekora davnih, 
odkud ide i što hoće, ne znam, 
al mu poznam dah, što dopire sa ravni. 
On mi kaže: »Ja sam duh pomrlih bića, 
obilazim zemlju od pradavnih dana, 
ja sam viestnik smrti, topio sam lađe 
i nosio užas iznad karavana. 

U mom šumu duše izguljene cvile, 
ja poznam tišine sudbonosnih sati, 
znam sve liepe žene, što su nekad bile, 
a sada im ploča i trak sunca krati. 
Umriet ćeš i ti — vjetar šumeć kaže — 
trak mjeseca, što se ponad tebe lio 
više vidjet ne ćeš, ni ženine oči 
s kojima si nekad mnoge noći bdio. 

Ni vrhove grana u sunčanom sjaju, 
ni bregove pune žamora i cvata, 
ni daleka polja, ni valove šumne, 
ni visoka brda, ni šume od zlata«. 

Tako vjetar huji moreći me bolom 
i nekud se dalje u neznano seli, 
on nosi u krilu smrt i jezu tajne 
i hladno i mirno nalog mi svoj veli. 

Ja mu kažem: »Vjetre, ti si privid boli, 
tvoje rieči nisu istinske, ti samo 





šumis, radi množtva uplašenih grana, 
i ti sam si uzdah nečeg, sto je tamo 
ponad nas na nebu. Ne plaši me, 
vjetre, laž je sve, što želi 
tvoj plačući govor, jer ja hoću v t ečnost« 
al on dalje šumeć nalog mi svoj veli. 


Oh, sa kakvom čežnjom motrio sam zore 
i slušao jeku uspavanih rieka, 
svaki san je bio tajanstven i dubok 
i sretan sam bio, što za nj nemam lieka, 
jer život sam tako gradio od snova, 
a on mi je i sam u tome pomago 
i sam bol sam tako zavolio jako, 
da ga nisam više na tezulji vago. 

Suzne su mi oči, zbog sveg što je bilo, 
jeseni su mnoge zaspale u meni, 
al proljeća tu su prisutna i blizka, 
i od njih se sve još razkošno zeleni. 
»Uzalud — u šumu odvraća mi vjetar — 
sve su tvoje rieči postale plien straha, 
svi zanosi, želje, uznosi i htijenja 
bit će na dnu zemlje samo šaka praha«. 


VEDRINE 

PJESNICI DAVNI 


Pjesnici davni, vi ste znali 
pronaći kraj za vaše snove, 
i živjeli ste u tom kraju, 
što kraj se vaših sanja zove. 

Vjetar vam nije skido cigle 
sa težko sazidanog krova, 
visini vas je digo život, 
a ne tek pusta, mrtva slova. 

Ne dostaje nam vašeg žara, 
da ovoj zbilji crnoj, sramnoj, 
suprostavimo vlastit zanos, 
te posvietli u noći tamnoj. 

Izgubili smo put do ljudi, 
strepim i vašu sklonost, bozi, 
ne vuku u sviet naše rieči 
ponosni bielci, krilonozi, 

same se stidne šuljaju one, 
te se u plaču svome guše, 
i tako tiho, čedno zvone, 
da ne mogu da ganu duše. 

A voljeli smo ipak i mi 
i zidali u stiha trajnost, 
sve što je mladi zanos mogo 
i profinjena osjećajnost. 








Hodili nismo medu rulju 
pokazujući rukom rane 
i tražili od prolaznika, 
da se bar netko od njih gane. 

Dosta je bilo, jer sad ja ću 
da vas potresem, ljudi, 
te da vam svojim nježnim stihom 
razmekšam tvrde grudi. 


APOLON 


Ne volim ludu huku vjetra, 
ni razuzdano pjanstvo Baccha, 
drag mi je blagi život glasbe, 
dan tih bez srčbe i bez straha, 
sanjiv pod nebom bez oluje, 
što sluša ševe i slavuje. 

Moja je lira mila, nježna, 
u čast ljepote samo zvoni, 
dušama, što je sretnu čuju, 
blažeć sav jad sa srdca goni, 
a kad joj žica podrhtava 
život im ljepši dočarava. 

Na me ,su kivni svi satiri, 
zavidne duše, zli svirači, 
otrovna srdca, što sve hine, 
ljubavi podli otimači, 
pa se u ljutoj mržnji pate 
i bol i san prostotom blate. 









ŠETNJA 


Kroz ulicu sunčanu u podne 
vozi pred sobom dječija kolica 
neka mlada žena, zažarena lica. 

Kroz osmieh, sto joj oko usta titra, 
vide se zubi bieli kao snieg, 
u hodu je otm-ena i hitra. 

Njen mali dječak u perinam leži; 

(obrazi crveni, zdravi, napupčani, 
majka ga valjda dobrim mliekom hrani). 

Dječak je miran, sklopljene mu oči, 
njegovo je stanje začaranost prava, 
pa dok se oko njeg kreće taman život, 
on brižno pokriven na jastuku spava. 


MLADOST 


Antonu Nizeteu 

U ubogoj kuhinji, priprostoj i uzkoj, 
sami za stolom razpravljasmo dugo 
o ljepoti rieči s kojima smo htjeli 
da izkažemo naše mlade žudnje. 

Ništa duši sreće i ljubavi žednoj 

nije težko bilo, bludnje 

bijahu zamah ka čistoj vrlini, 

a rad mladosti smo sve mogli i smjeli. 

Bili smo braća bolu i tišini. 

Gledahu nas naše majke začuđene 
u strahu, da školu napustili ne bi, 
za naš san razkošan ne znahu, i tebi 
često se smiešak rađao u bolu. 

Ljubili smo mladost i svoju i tuđu. 

Nakon nekog stiha toplo pročitanog, 
često su nam oči, što lutahu nebom, 
zastale na čednom kuhinjskome sudu. 

FRAGMENT 


Poznam pute, koji vode od ruba noći 
i kojih se vršci diraju samog neba. 

Peo sam se i ja preko njih i udisao 
miris pun sunčanog dima. 

Kad sam pao na ledinu tvrdu 
molio sam: »Nevidljivi duše, 
zašto me strmoglavi sa takve visine.« 

A1 nebo je bilo već taman bezdan, 
na kome su se zviezde ugasile od straha. 
Blazila me jutra. Sagovi spleteni od lišća 
oduzimali grubost mome hodu. 

Slušao sam kako trave strepe, 
sa njima je strepio i dub, 
a kroz šume, kao da je hodao Orfej, 
sa svojom glasbom sakriven. 


TAJANSTVENI ANĐEO 


Ko golubu mu vjetar mrsi 
perje sa krila, što se zlate. 
(Krišom od drugih ravno s neba 
anđeli noću k meni svrate.) 

Al ovaj, što se nad svim blista 
ljepotom svoje mlade puti, 
odmaknuv za me zastor s neba, 
dade mi, da ga mogu čuti, 

kad pjeva pjesmu, što se širi 
samo za duše izabrane 
i koje pjevom uzbuđene 
sjede do njega razdragane. 

A kada svoju pjesmu svrši 
silazi k meni, te me gladi 
po kosi i po obrazima 
i blaži dušu, koju jadi 

života preveć umoriše 
i događaji sliedom grubim, 
pa me uza se grleć svija 
i nudi usta, da ih ljubim. 

(Bojim se samo na povratku, 
zatekne li ga dan u gradu, 
da ga zli ljudi ne uplaše, 
ili još gore: ne ukradu.) 

ŠUMI 


Razriedio te vjetar duvajući, 
polugole grane tvoje lišće tresu, 
još više će ga stresti, kad u biesu 
nasrne sjever oštriji i ljući. 

Mnogoj će jeli možda i trup pući 
i srušit će se u tom urnebesu, 
razlomit će se bukvi ili vriesu 
i deblo i krošnja na drum padajući. 

Al kad se vrate prvi ljepši dani, 
što april nose, ti ćeš pomlađena 
opet da blistaš. Bodri, razdragani, 

pjevat će ti korovi svih ptica: 
noću slavuj srdca zaljubljena, 
a danju u lišću skrita kukavica. 

GRAD 


Pod mojim prozorom prostire se grad, 
tornjevi mu snose udes sve teže, 
to je grad tihih izčeznulih doba 
na kojeg zidovima mrtvi dani leže. 

On se mienja, ko i nebo nad njim, 
vrhove mu sunce obasja kad grane, 
u kiši tmuran gubi draž i boju, 
ali u suton opet taman plane. 

Vrtići blagi cvjetaju još uviek 
i mnoge tajne pod krošnjama kriju« 
Kamena vrata nad prošlošću straže, 
a s tornjeva sati bolna zvuka bdiju. 

Nada nj se često nadviju i vela, 
što kišu nose rad ploda i klica, 
grad se tada svietli, grad se tada gasi, 
i javlja se, i izčezava u cvrkutu ptica. 






SLAVUJU 


Ne tvoju pjesmu, ševo .izpod luka 
nebeskog, kad se dižeš u visinu, 
ni tvoju, lasto, kad kidaš tišinu, 
ii naricaljku zloslutnoga ćuka, 

ne volim da slušam. Ti meni sladiš 
časove samoće, slavuju, kad pratiš 
put mjesečine i s njome se bratiš, 
te od tuge svoju pjesmu gradiš. 

Sublimna ptico! Sonorni zvuk ti 
izpunja dolinu harmonijom krasnom, 
žar ti u njoj uviek ljepši bukti 

zaslađen sjetom i ijubkom i strastnom, 
ti u njoj plačuć nešto divno tražiš, 
pa dušu onog, tko te sluša, blažiš. 


PROLJEĆE 


Oživljena luka, s bezbroj radnih dana, 
crni se pod nebom punim zvučnih ptica, 
kojih pjesmu kida žamor nosilica 
s pristaništa punog pieska i katrana. 

Privezane stoje lađe s jarbolima 
i otvorenim utrobama grabe 
teret, od kojeg smanjuju se, slabe 
željezna im trupla čađava od dima n 

Dolje u gradu čekaju mornari, 
da padne noć i krčme ožive, 
pa da u divljem zagrljaju žena 

nekoliko pjanih satova prožive, 
dok im vino radost ne pokvari, 
iz kog ih budi rezki zov sirena. 









FIRENZA 


Zaboraviti ono jutro tko će, 
kada se oku ukaza iz stienja, 
o Brunelleschi, žar tvog uzbićenja 
u punoj snazi mjere i vitkoće. 

Tvoja se miso riešila tvrdoće, 
kružeći moćno krilima svog htijenja 
kroz cielost, što je bol oduševljenja, 
dovela do vidne i smjele jasnoće, 

Titanska dušo, čarobnice sviesti, 
u kakvom se luku tvoja sila krije, 
i kako poče te linije vezti. 

Oko njih, ko da blaga glasba huji. 
Zar neobjašnjiv iz te građe bije 
i on kroz kamen, kao plamen struji. 


PALATIN 


Popesmo se na brežuljak. Grane zamorene suncem ljeta 
u sumrak se svježe. Naranče velike i žute. Pinije. Čistina. 
S nje se vidi Tibar i kupola Sv. Petra u punoj jedrini 
i snazi kako lebdi u crti ostalih brežuljaka. Vodoskok, 
koji uzalud doziva nimfe, uplašene od automobilskih truba, 
sliva se u bezdan. 

NESTALNOST 


Nestalno sve je na smrt osuđeno; 
to klasje, što se na polju lelija 
i k zemlji zrelo od težine svija 
bit će drugim klasjem zamienjeno. 

Sve je tako smrti namienjeno, 
i ovo cvieće, što s vjetrom ćarlija 
u procvalu vrtu, umire dok klija, 
kao i njeno lice nasmiešeno. 

I ove ruke, što ce cvieće brati 
i uzdrhtale njoj ga nježno dati, 
bit će sličnom sudbom pogođene. 

Tako je život krhkiji od dima, 
a kratke slasti zato određene, 
da nam se poslije teze razstat s njima. 

UTJEHA 


Časovi trpnje, kada se sve krši, 
užasne slike stvari dotrajalih, 
lomljenja dana, što su zanos znali, 
dok vrieme djelo razaranja vrši. 

Stup ili za bat, što iz zemlje strši 
ljuto nas boli. Kazuje nam pali 
kamen ii mramor sjaj, u kom su sjali 
dvori, što su danas prah vrh puste krši. 

Ljepota tek živi u rieči skrivena. 

Tvoj zanos, dični Miltone, zar nije 
i danas isti? Da P je uništena 

Tibulova ljubav, što već živi dugo? 
Homere, još nas tvoja duša griie, 
ti si samo život ,a tlapnja sve drugo. 






RAZIGRANI VODOSKOCI 






UGOĐAJ 


Kad ugledah prvi put tjeskobu 
maglena pejzaža, očara me svega, 
kroza nj iđah noseći svoj uzhit 
u nekoj boli, što je bila sladka. 

Otad su magle meni drage bile, 
a sivi vidik sudrug tihih sanja. 

Tako je dugo moja duša htjela, 
da bude bliza svemu, što je strano. 

Ali kad sunce ugledah na moru, 
moru, što se budilo od blagih 
vjetrova, koji obalom lunjahu, 
zaigra u meni nekadašnje srdce. 

Htio bih da ti kažem, da je ovo nebo, 
što skupa luta s pučinom kroz vječnost, 
zemlja moje duše, da ovo treperenje pieska, 
što odsieva od sunčanog sjaja, 
bijaše meki ležaj mome tielu. 

Tu, da sam rođen. Da je za jedrom 
moja bujna mladost često u ognju 
zapaljena neba, žudila za svime, 
što je u srodstvu sa suncem i ljetom. 






ZAVIČAJ 


Ne, nisam ja za tobom plakc, 
uzhitu prvi s cvjetnim majem, 
danas me nešto drugo boli, 
čeznem za svojim zavičajem 

Pod čempresima rod mi leži, 
a malo dalje more bije 
o strme hridi, što ga kruže, 
dok s neba sunce oganj liie. 

Nikada više, znadem, ne ću 
trčati opet bos po žalu 
loveći školjke. Crn od sunca 
paliti ne ću svieću malu 

na dragom grobu svojih milih. 
Al čemu srdce sad da zdvaja, 
kada već nježan spomen na njih 
sa zavičajem mene spaja. 


RODNOJ KUĆI 


Kamena kućo, u domaćoj sjeni 
tvojega vrta žagore dječaci, 
nepoznati, strani, zacielo došljaci, 
vesela si njima, al žalostna meni. 

Rodih se u tebi i proplakah, te ni 
ne znadoh, gdje me usud dalje baci, 
siromaštvo, muka bjehu prvi znaci 
zloslutni ko more, što se dolje pjeni. 

Podalje duga luka zadimljena 
i raznobojne lađe nakrcane, 
u njih je duša bila zaljubljena. 

Nad kućama se diže vitki zvonik, 
a po moru, kog skrivaju grane, 
čežnjivo svietlo baca svjetionik. 






MRTVOM OTCU 


Tvoj grob do mora nalazi se, otče! 

Svinuti borovi šume nad njime, 

kako već dugo ne vidjeg ga? — Mlada 

Smrt te pren'je na obaie Siena. 

Pod tvojom pločom našao bih možda 
slomljena krila, gdje u prahu trunu. 

Oh, kako je već, kako je daleko 
doba, kada si sa uzhitom zibo 
svog jedinog sina, a sudba, eto, 
ne dade ti, da ga upoznaš zrela. 

Još se ne bjehu ni sve četir 1 Hore 
izredale mi, kada izgubih te. 

Ni rieč prvu nijesi čuo, kako 
izgovaram je tepajuć, jer smrt je 
kivna mi tebe otrgla zauviek. 

Kakav ti lik bje? — Kakvi osjećaji 
prožimahu grud ti? — Nepoznat mi osta. 
Tek kroz neke čudne treptaje svog srdca 
mogu naslutit nesviestno tvoj život, 
kako tajan kroz krv struji još uviek. 


USPOMENA 


Davno je bilo; umorna i sama 
moja je duša htjela tvoje dvore 
da potraži, biesno, zapjenjeno, more, 
gdje vlada studen, mokrina i tama. 

Težina moga očajanja bješe 
toliko moćna, da me mogla lako 
srušit u bezdan, gdje bjesni tvoj pako, 
a kroz valove se Nereide smieše. 

Htio sam, da me ribe u dubinu 
odnesu i proždru, ne ostaviv traga, 
ni duhu, ni tielu. Ali mlada snaga, 

zar se mogla svieta odreć tako? — 

Na obalama tvojim tad sam, more, plako, 
dok mi je šum tvoj blažio gorčinu. 












AHILOV KONJ 


Sa livade je došo k žalu, 
da morsku travu gladan pase, 
sve pašnjake, što bjehu plodni, 
već odabro je davno za se. 

Razširenih nozdrva vidje, 
kako se val vrh hridi preli 
i krenu žustar prema njemu, 
jer šumor mora ga veseli. 

O, konj je to Ahila silnog, 
junaka, što bje sličan divu. 
Sle, spustio je glavu k vodi 
a valovi mu moče grivu. 


KAKVIM RAZKOŠNIM OBALAMA LUTAH 


Kakvim razkošnim obalama lutah 
praćen igrom vala i mirisom bilja, 
ranjen u srdcu bjeh žalostan, ćutah, 
a svud oko mene humci puni smilja. 

Vidio sam nebo kositrene boje, 
slušao sam ptice najčudnijeg pjeva, 
iskrilo se more, a hridi, uz koje 
prolažah, sjale od sunčeva sieva. 

Pjevahu Sirene (ii to bješe tlapnja) 
i oblaci neki prieteći se gnahu, 
zamasi vjetra, razpjevana pratnja, 

neke čudne viesti u šumu mi slahu. 

Na valima lagan bieljaše se veo, 
a od mora k nebu trak sunca se peo. 






ZAHVALNOST 


Najposlije moram i to reci 
i zahvalnicu odpjevati, 
njoj, što mi posta spasitelikom, 
i što me dragim poče zvati. 

Prije sam samo mrtve znao 
i družio se s njima noću. 

Kroz nespokoj i jad i nesan 
vikah im: Tamnu raku hoću. 

Pretrpio sam mnogo toga, 
al nisam htio da se kuka, 
da svaki stih moj bude uzdah, 
a život samo bol i muka. 

Pokušah, da se ma gdje smirim 
i poceh jad u radu kriti, 
ali i pored sna i kruha, 
ne mogoh ipak sretan biti. 

Onda sam sipo bies iz sebe 
i gadio se svega živog, 
ne vidjeh ništa iznad sebe 
do neba hladnog, zlog i sivog. 

Ni ptica nisam čuo, Bože, 
a cvjetna polja, sto sad volim, 
bijahu mrakom okružena 
i prekrivena kršom golim. 


Dok nisu njene oči dobre, 

pod zviezdom, što je srećom rasla, 

pomirile me sa životom. — 

I ljubav me je, ljubav spasla. 








RAZIGRANI VODOSKOCI 


Rim 1937 

Kroz treptanje boja, što ih jutro niže, 
igrale su vode u pravcima svima, 
dočaravajući uzhit znan u snima, 
kada napon mašte do rajeva siže. 

Lepezasta igra širila se šušteć 
po Školjkama, što ih noŠahu Tritoni, 
i voda što pršti, što zviždi, što zvoni, 
bila je o cvieće i drveće pljušteć. 

Oko vodoskoka vlažni dah svježine 
blažio je čitav kraj tih i sjenovit, 
i budio zanos i smion i skrovit 

za nekim danom ljepšim od svih znanih, 
što sja i blista pun sunca, modrine, 
odvojen od drugih zlih i uzburkanih. 

DRAGUTINU TADIJANOVIĆU 


Ah, tamni život, ne pričajmo o njem 
i kako su srdca nedužna i čista 
često od grubih nogu pregažena. 

Sve crnja u susret idu nam vremena 
i mnogi će možda nedorečen uzhit 
ponieti u grob s izmučenim tielom. 

Pa ipak carstvo, što ga zamišljasmo 
u svojoj mašti, još nam je u srdcu. 

I makar, da su naše oči sjetne 
od mrtvih nada, ko smrznutih ptica, 
još se dio drage mladosti, što bježi, 
otima bolu neveselih zora. 

Pa ma i došli dani mnogo teži 
svejedno će naše uznesene duše, 
i posred tuge i biede i mraka, 
gledati život, ko prostrani dućan, 
u kome je množtvo raznih igračaka. 





PLANINE 


Planine, silne, gole, protegnute, 
nad kojima se lomi bies orkana, 
čvrste, kao da su od Titana 
u divljoj srčbi od neba otrgnute. 

One, što su proroku pokazale pute 
do bogova i njihova stana, 
gledale su često vrha obasjana 
s njime skupa na nizinu, ljute. 

Nad njima smjeli orlovi krstare, 
i duše, koje za visinom teže, 
često se od njih i sunca razžare. 

Vrhovi im nose od oblaka halje, 
a nebo ih uza se gromovima veže. 
Sa njih Eol vjetrove iz mješina šalje. 


MOĆ LJUBAVI 


Noć mi je bila nekad mila druga, 
ovit njenim plaštem ja sam budan snio 
danu i svietlu svoj sam pogled krio 
iz kog se jasno nazirala tuga. 

Zora mi bješe strana. Rujna pruga 
njenog navještenja nemila, dan bio 
tuđin, što se u grud zavuć htio, 
a put života strm i pun jaruga. 

Al jednog jutra oko mojih grud! 
zatrepta život, dan prostruji jasan 
i opet nađoh put do živih ljudi. 

To je tvoj osmieh bio, divna ženo, 
on me oživi, kao sunce strastan, 
i povrati mi dobro izgubljeno. 






PARIZKO JUTRO 


Zorki 

Pjesma vodoskoka u šarenom vrtu 
čuje se. San mi silazi sa vjeđa. 

Film snova se još pred mojim duhom reda 
s morem, što plovi prema cvjetnom rtu. 

Ali to je Pariz, iznad koga šija 
sunčana svjetlost, pa nad svime blista. 

Pred prozorom mi visok kesten lista 
i stiže huk sa Seine i Clunya. 

U barovima već se toče kave. 

Pod zemljom metro vijugajuć žuri, 

Pariz se budi pun Šuma i slave. 

Crkva Sacre Coeur u magli izgubljena, 
jače sja sunce ponad kuća surih. 

Dva crnca boulevardom idu zagrljena. 

BOUFFEMONT 


Iza mene je ostao Pariz, sunčan, vreo, s težkim zrakom, punim 
izgorena benzina. Položio sam glavu na njedra francuske zemlje. 
Ležim u travi. Promatram, kako se lome sunčane zrake na obliž¬ 
njem jezeru. Stari dvorac, pretvoren u ženski institut, nazire se 
između granja. Na travi u daljini crveni se prostrt rubac, na 
kome su sjedile tri djevojke. Sada zamiču u šumicu, gdje ih čeka 
čistina, na kojoj se nalaze gimnastičke sprave. Tamo je življe. 
Tu se zabavljaju bogate djevojčice iz svih krajeva svieta, baca¬ 
jući veliku žutu loptu preko visoko nategnute žice. Pogled mi se 
odmara na vodi jezera, po kome klizi čamčić. U njemu su četiri 
djevojke i neka starija gospođa. Šarene oprave žena odsievaju 
na suncu i bacaju treptave odraze po vodi. Iza ograde, koja dieli 
institut od gradića, vide se zeleni pašnjaci, na kojima pasu krave, 
a još dalje nizki, modri brežuljci. 


Pred vratima instituta dvie mlade djevojke gledaju u neku točku 
u daljini, braneći se rukama od sunca. Smiju se glasno. Odvrnuo 
sam pogled od njih i promatram djevojke, koje skaču s pomične 
daske u jezero. Tamo, gdje padom presieku površinu, diže se 
mlaz vode u visinu. Izranjaju iz vode. Uranjaju u vodu. 


Dozivaju se. Htio bih da malko zadriemam u tako blagu pejzažu. 
Sva okolica miriše na cvieće, koga ne vidim, a kojega me mirs 
prieči da usnem. Ose zuje oko moga uha. Pričinja mi se, da ležim 
u Arkadiji. Nebo je jasno, vedro, dva oblačka, koja sporo brode 
lazurom, baciše sjenu na obližnje žbunje. Ne sja li se ono oklop, 
sakovan od vatre, na susjednom granju? 


101 





Artemido, moja najslađa božice, kako sam bliz i dalek životu. 
Čujem šumor nečijih koraka u travi. Mlada djevojka ide prema 
meni. SmieŠi mi se i pokazuje mi veliku jabuku, koju nosi u ruci. 
Ubrala ju je u obližnjem voćnjaku. Njen je hod tako blag i nježan, 
da me uzhićuje. 

Cio kraj me sjeća na neku začaranu sumu, po koje čistinama 
mlade žene provode časove u dokolici. Na granju vise striele i 
lukovi, a u daljini se biele ovce. 

GONGORIN MOTIV 


Liepa gospođa mlada, 
dok joj ne bješe muža, 
odluči da se s nekim 
mužkarcem poigra malo. 

Opaziv krasna mladića, 
gdje šeće pod njenom kulom 
tiho se nasmieši u sebi 
i reče: »Nek bude taj.« 

Mladić to nije čuo, 
al joj u prolazu s trga, 
videć je onako liepu, 
namignu obiestno okom. 

Mladić je vitak bio, 
mladić je rumen bio, 
a o pojasu žutu 
srebrn je nosio nož. 

Kroz vrata nije mogo 
mladić do gospođe doći, 
jer su pred njima straže 
čuvale dan i noć, 

a ona od uhoda-slugu 
nije mogla da siđe 
s kule visoke k njemu 
dolje na kameni trg. 








Zato mu gospođa viknu, 
kad je smislila dobro: 

»Mladiću, popni se k meni, 
noć je, sad spavaju svi.« 

Mladić joj kimnu glavom, 
pa omjeri visoku kulu, 
pa pogleda u nož za pašom, 
pa — oprezan strugnu u mrak. 

Onda ga gospođa prokle, 
zatvori težki svoj prozor, 
srdita legne u krevet 
i sama probdije noć. 


SEPTEMBAR 


Eno se jug sa mrtvih polja diže, 
oblaci vrh gora razpucase, 
sjaj mutan dugo sa dna neba slaše, 
koje je rad njih bilo manje, niže. 

Sjever ih goni i čil sve je bliže 
praćen s vjetrom, kog mu bozi daše, 
da osvježi dan, što snuždeno sjaše 
i razmota lazur, koji s njime stiže. 

Iza njega je za gorom skrivena 
došla i Jesen, pa sad čeka krišom 
na svoje dane, maglom ovijena. 

Al dan je vedar i pun svježeg zraka, 
Hekata pođe s omarom i kišom, 
pa nebo osta čisto, bez oblaka. 










UZNOSITE SLUTNJE 










KROZ PROCVALA POLJA 


Kroz procvala polja juri 
vjetar južnjak. Kreket žaba 
sve je jači. Biljke strepe. 
Šume stabla uzduž graba. 

Iza vjetra mračno nebo 
razsrđeno u crnini. 

Već odzvanja ljut i velik 
tutanj groma u daljini. 

Povlače se s polja stada, 
val svježine zrakom stiže. 
Zapuštenim trošnim drumom 
prašine se oblak diže. 

Možda ciela crna pratnja 
tek par kapi kiše slije, 
pa livade orošene 
sinu ljepše nego prije. 









BOGU 


Često na rubu sna se javljaš šumom, 
što ima ritam trava ili mora, 
ii prstenasti sjaj sutonjih gora, 
i onda vladaš okovanim umom. 

Ali čim jutro oglasi se drumom 
i pojave se glasovi sa dvora, 
te probude me, oči izpod bora 
uzalud tebe traže cvjetnim humom. 

Nema te više, izčezo ti trag. 

Pored živih bića, boja i oblika, 
ti mi se ne ćeš da pokažeš nag. 

Oh, sini Bože, tek u snu odkriven, 
sada na javi puna, živa lika, 
a ne kao dosad iza stvari skriven. 


POPODNE 


Sunčano popodne prohladnoga dana. 

Pred mrtvačnicom stoje crna kola, 
što dovezoše novoga mrtvaca. 

S briega na brieg prostrlo se groblje, 
kome je težko dogledati kraja. 

Čuje se zvonce, što zove na pogreb 
i vide lica tužna, uplakana, 
kojima je srdce pretežko od bola. 

Ni sunce nema nad lim mjestom sjaja, 

već umotano u podrta vela 

oblaka, što se izgubiše nebom, 

vrlo škrto grije. O smrti, što si često htjela, 

da zaplašiš me svojim krutim dahom 

i što si dušu na krst razpinjala 

i mučila je očajem i strahom, 

danas si mi bliza — vidim, dobro vidim, 

da je ovaj život slaba, blieda sjena 

o koji se tako grčevite hvatam 

i da će mi duša, ko i mnogih drugih, 

tek posredstvom tvojim biti posvećena. 










NOĆ 


Oblaci, što su skrivali visinu, 
stadoše naglo da se lome, riede, 
kroz pramen noći, svilene i bliede, 
sunovratiše se u mračnu dubinu 

I bijesnu zviezde. Tada uz dolinu 
zadrhtaše svietla, da u mraku srede 
smjer putova, da putnika sliede, 
dok ga ne dovedu u grad za planinu. 

Lahora nema iznad djeteline. 

Leprša šišmiš krivudavim letom 
i brza, brza nad usnulim svietcm. 

Noć je tiha, mirisna, bez zvuka 
večernjeg zvona, vlažna od svježine 
i samo se s polja čuje jecaj ćuka 

NJOJ 


Živiš uza me, kao dah jasmina, 
ii mjesečina iznad krtih stiena, 
trošeć me slašću, što pored svih miena, 
ima stalnost noći, mora i planina. 

Htio bih te dići uz zanos violina 
do dalekih zviezda, gde nikoga nema, 
te sjati uza te, riešen svih vremena, 
uz muziku, što bi dragala s visina. 

Najteže mi je, kad te noć odnese! 

O da te barem san večeri svake 
ugrabi, pa mi čaroban donese 

tvoj osmieh, što je sve ljepši i mlađi, 
moje bi noći bile tada lake, 
a moji snovi, mnogo, mnogo slađi. 






armidini vrtovi 


Najljepši kraj zamišljen u snima 
oživio si, Tasso! Ja pred djelom tvojim 
ostah zanesen. Vrtovi, nad kojim 
kruže zefiri s modrim oblacima. 

granje s plodovima, što ih samo ima 
čudesni iztok, sjaj, za koji dvojim, 
da je igdje bolje opjevan, s mojim 
miešao se udivljenjem, al i uzdasima. 

Ptice, što su pjevale u zboru, 
ko glasovi ljudski, slaveći vedrmu, 
ljubav i život, gonile su tmoru 

sa moga srdca. Iza čvrstog zida 
i moja je ljubav žudila tišinu, 
kao nježna i strastna Armida. 


USNE 


Nit pjev ptica, što ih rado slušam, 
nit prah zlata, što se s cvieća truni, 
ni u sumrak zapada sjaj puni, 
nije vriedan onog, što sad kušam. 

Sto sad kušam tvoje usne to su, 
sočne, zdrave, od strasti rumene, 
njihov dah je začarao mene, 
njih ljubeći gladim ti i kosu. 

Noć je puna zviezda, Što se kriese, 
srp mjesečev na rubu je neba, 
zlatnim lišćem povjetarac trese, 

al oko nas nadvila se gusta 
pomrčina, što nam za slast treba, 
dok ti dušu izpijam sa usta. 





SJEĆANJE 


Padalo je cvieće s procvalih jabuka, 
zelena livada skrivaše pastira, 
diete je s mrežom ganjalo leptira, 
a ovce su pasle iza blizih okuka. 

Gasilo se sunce. Drago s Ijubkih poruka 
bilo je nebo, od njegova mira 
nježna je duša treptjela ko lira, 
puna nekih blagih i svečanih odzvuka. 

Voljena žena bila je daleko. 

Najmiliji snovi nicahu u sjeti 
i potočić šumski žuboreć je teko, 

čist, proziran, bez naslaga mulja, 
nekud za gorom k nepoznatoj meti. 
Očarano uho slušaše slavulja. 


MJESEČEV SRPE I TI MILA ZVIEZDO 


Kakva te ruka blaga, nježna, 
narisa na nebu, mjesečev srpe? 

I do tebe utisnu zviezdu, 

koja trepereći sjajna 

pratnjom hoće hod, da ti uljepša? 

Do zore bih te sliedio i ja, 

mjesece mladi, 

prelazeći s tobom humke 

i doline, 

očaran tvojom nježnom 
silhuetom, 

zahvalan tajnoj sili 

ii božanstvu, 
što te mače, 
da mi, 

kao i toj zviezdi, 
budeš putokazom. 

Kakva te ruka pusti niz to nebo 

plavo, puno zviezda, 

da oko moje očaravaš sjajem? 

Tako su nježne crte tvoga srpa, 
a tako krupan plamen 
zviezde, što te prati, 
da pomišljam, 
te vas ljubav vodi 
zanesene putanjama neba. 

Iz kaosa ste nastali i vi, 
božanska bića, 

zato moja tuga raste, kad vas gleda, 

kako brodite nad tamnom zemljom, 

na kojoj je pjesma slavujeva samo, 

ii miris cvieća 

skriven u dolini, 

jedini ostatak propala Edena. 

Magle (znaci nekadašnjih zala) 
prieče nam, da vas vidimo, planete! 
Mjesečev srpe i ti mila zviezdo, 
oči ste mi spasli od sljepoće, 
a dušu novim ukrasili sjajem. 

Mene mrak ponovo čeka, 
znam, i sumnje i patnje, 
što ih svakidašnjost 
zlim životom stvara, 
al spomen će mi na vas 
bit utjeha odsad. 


SPILJA 


Capri 1937 

Uz biele hridi, gdje se lome vali, 
ti ležiš, spiljo, skrita i duboka, 
sjaj puna dana stiže ti sa boka 
i u tebi se kao srebro tali. 

Bogovi krasno mjesto su ti dali. 

U tebi Sirene boraviše. Oka 
ne bješe nikada ljepšeg od oka 
njihova. Brodari s pučine ih zvali. 

Oh, kad bih i ja mogo tu da nađem 
sviet starih sjena, da lutajuć spoznam 
osjećaj sreće, kad u tebe sađem, 

da odkrijem mjesto, gdje borave sanje, 
pa na žrtveniku, gdje bih to da doznam, 
da prinesem mlado, tek zaklano janje. 

STRAH 


Mom srdcu nije puna sreća dana, 
dok tvoje oči tamna sjena krije, 
znam, da u tebi srdce za me bije, 
i da je tvoja ljubav postojana. 

Al ružu, dok je još i neubrana, 
zna vrieme, koje često propast sije, 
da povene, pa ona onda gnjije 
i bude prije reda oplakana. 

Kada me tvoje mlade ruke grle 
pokazuju mi sav izvor vreline 
ljubavi svoje, da bi neumrle 

barem bile kroz dugi niz dana! 

Kraj ljubavi ne će doć iz nutrine 
naše.neg nenadano od smrti .izvana. 


ZEMLJI 


Tko te već nije gledao u maju 
raznobojnim cviećem okićenu, 
zemljo, ili u purpur odjevenu, 
kada je bila godina pri kraju. 

U jesen te duše usamljene znaju 
s viencem sjete vidjet zamišljenu, 
ii svečanu, tihu zlatom okrunjenu 
boravit sa suncem u zagrljaju. 

Onda je srdce, kao i ti zrelo 
i podatno svietlom uzhićenju, 
koje ni lišće krhko, neveselo, 

ne može da smuti, sve ie udruženo 
i izmireno u mističnom zrenju, 
a nebo plavo u bezkraj produženo. 









VLADIMIRU VIDRIĆU 


Zanesena oka gledao si Olimp, 
pjesniče stare umrle Helade. 

Nosio si liru i prebiruć žice 
vabio iz nje čežnju i ljubav. 

Duša ti je bila ko i nebo vedra, 
slušao si poljem svirku Ijetnjeg vjetra, 
iz potoka nimfe razgonio gole, 
i tražio trag im u travi i lišcu. 

Volio si samo kneginje iz snova 
i kroz grmlje gledo u kule im divne. 
Mjesec je za te svietlio u noći, 
dok si slušo žubor vesala sa vode. 

Peo si se na oblake krilat, 
okićen viencem lovorova lišća. 

Pod crvenim plaštem jesenjega neba 
htio si nektar s bozima da piješ. 

Ali tvoj uzhit kruti život razbi, 
zalud u šumi borave Drijade 
i slavuj pjesmu razsipa u noći, 
kad nema koga više da ga sluša. 


JESEN 


Na okrajku neba izbiše pjege 
oblaka tamnih. Srh kroz more prođe, 
pa kao gizdav val k obali dođe 
oslobodiv zemlju kukaca i žege. 

Uz hridi igra probuđena voda, 
po njoj bokor morske trave pluta, 
osvježen magarčić vrh krša skakuta, 
a tjeran vjetrom klizi pramac broda. 

U košarama prodaje se voće. 

Po dvorištima krupne mačke predu. 
Zora se budi drhćuć od hladnoće, 

pa sporije slazi sa visina. 

Na obali pustoj, u dugome redu, 
čekaju na lađe bačve pune vina. 









SLUTNJE 


Ove slutnje, koje ne znam reći, 
rođene iz bola i gorčine, 
ostat će na dnu duše zakopane, 
i bolne, iz dubine 
kao more uzburkane, 
bacat će tamnu sjenu 
na sve svietle dane. 

KUĆA NA BRIEGU 


Kuća s nizkim krovom, po kom leži granje, 
sja se na suncu ko veselo lice, 
okružena mirom blage okolice, 
sjeća me na liepe snove nekadanje. 

Na briegu je. Kroz blistanje danje 
vidi se modra suknja djevojčice 
u igri. Plavetnilom lete lastavice, 
a oblaci se pokidani tanje. 

Pogled mi oko kuće tužan bludi, 
misleć na sreću nepoznatih ljudi, 
što u njoj žive. Niz brieg idem jadan, 

zamišljajuć život, što bi bio sretan, 
ko život njihov — ne zamršen i sjetan, 
kao što je moj — već vedar i skladan. 









MORU 


Anti Bonifačiću 


Mnogima je često kucaj srdca stao 
pred tobom, more, došavši do žala, 
mnogi je tužan motreć trk tvog vala 
uzdah divljenja prema tebi slao. 

Njemu je dah tvoj kosu razčupao, 
t i milovo ga, a duša je dala 

bolu mu krila, riešena svih zala, 
da bi se tvoje moći domogao. 

Jest, od svih bića ti si ponajviše 
odmaklo k nebu, što vladajuć pati, 
u tvome huku Bog nepoznat diše 

i sva mu snaga i sva mu ljepota, 
samo kroza te može da se shvati 
zagonetna igra skrita mu života. 

O, SNAGO 


O, snago, veća od sveg, što sam dao, 
o, mašto, živa, prpošna i smjela, 
osjećam, da moćna usta su u tebe 
i da ćes reći sve što budeš htjela. 

Usta su mi zlatna, kad naviru rieči, 
ja ih liepo slažem u vience i kite, 
sve što hoću ja mogu da kažem 
u pjesmama, što su zvučne, uznosite. 

Zamahnem krilom i idem kud želim, 
badava me prati mnoga zlobna glava, 
ja sam sve jači, vedriji i življi 
i makar gažen — ničem kao trava. 

Moje čelo gori od zanosa, želja, 
plućima dišem, što još dugo mogu 
da iztraju. Dug je put preda mnom, 
al ja ću ga prieći čil i lakih nogu. 

Oh, jadni vi, što ostat ćete za mnom 
i što će vam bosti oči sjaj mog puta, 
iz biede i mraka gledat ćete u me, 
gdje me Slava diže Suncem ogrnuta. 













A R I S T E J 
LIRSKA VIZIJA 

LICA: 

A R I ST EJ, mladi pastir 
T I R S, njegov sluga 
O R F E J, pjevač 
E U R I D I K A, njegova žena 
NIMFA 


Prva slika 


JUTRO. ORFEJEVA SPILJA. 

E u r i d i k a budeći se: 

Kako mi blago silazi na dušu 
ovaj trak mili sunca, sto se krade 
kroz cvjetno granje, da razagna snove, 
utvare ružne, što ih dusi kroz noć 
šire oko nas, da nas s njima plaše. 
Čudna li sna! I gadna i strašna! 

Satiri s glavom najgadnijih bića 
cielu su noć me tjerali kroz guštik, 
ružno se smijuć. 

Okreće se. Traži Orfeja. 

Gdje je moj muž, moj premili Orfej? 
Ležaj mu prazan kazuje, da bješe 
od sunca samog raniji i brži. 

Vrući poljubci još jednako žare 
mlađahnu put mi. U kosi mi cvieće, 
što ga on nabra dolazeć iz šume, 
cjelove, da mu mirisom uljepša. 

Skida cvieće i ljubi ga. 

O r f e j dolazi: 


Najdraža moja, 

Grli je. 

ostavih te rano. 

Korovi ptica, još pjevom ne bjehu 
časove jutra počeli da krase, 
kada me lahor, što lutaše krilat, 
razbudi milo. Digoh se, luk uzeh, 
te bodar pođoh niz zelena polja, 
nad kojim se tanak kidao plašt noći. 

Slavuj je bio prestao sa pjesmom, 
kojom je svu noć šumu izpunjavo. 

Samo se vjetrić šuljao kroz granje, 
ali mu se skoro izgubi trag svaki. 

Razgaiih prsa. Od usana vruć još 
tvojih, ja gledah nebo, kako prostor 
prepušta svietlu, svečanu i sjajnu. 

Ah, moja ženo, kakve divne slike 
pruži mi rumen, što poče da plamsa 
na štitu divnog Kefalusa, Zora 
baš mu se nježno izvila iz ruku. 

Lire ne imah, al mi duša pjesmu, 
bez rieči, bez zvuka šaptaše mema. 

Eu riđi ka grli ga i privija se uza nj, kao da od njega trazi 
zaštitu pred nekim zlom: 

Orfeje, mužu divni, Ijubki, kakve 
utvare ružne mučiše me u snu, 

satiri s glavom priviđenja gadnih, 
proganjahu me s nakanama ružnim, 
ruke im i prsa obrasla u trnju, 
iz očnih šupljina siktahu im zmije, 
likovi strasni, da se srdce ledi. 

Mogu biti lako predznaci zgoda, 
što možda nose našoj mladoj sreći 
nemile dane. 

O r f e j ljubi je u usne i u čelo: 

Utvare snova daleke su javi. 

Želudac, koji ne probavi hranu 
može, da san nam pokvari i smuti. 

Zli dusi i bića, koja u snu dođu 
nemaju vlasti, nad nama na javi. 

Dan, čedo liepo Zeusove snage, 
s pticama, s cviećem lieči nas od tlapnja. 

Euridika utješena odlazi s Orfejem. 




Druga slika 


PODNE. LIVADA. NA NJOJ STADO. ARISTEJ 1 TIRS SJEDE 
U HLADOVINI POD KROŠNJOM VISOKA ORAHA. 

Tirs: 

Moj gospodaru, mišljah ljuta tuga, 
koja te muči, da je kraćeg roka. 

Nadah se u krilu prpošnih nimfa, 
da će zacielit rana tvoga srdca. 

Zalud, tvoje oči ne vide no onu 
nesretnu ženu, što od tebe b.en. 

Aristej tužan: 

Ne ,nema više mira mome srdcu. 

Jutro za mene više ne sja suncem, 
livade, što su šarene od boja 
cvjetova raznih, dušu ne vesele. 

Ptičice, što svud razširenih krila 
radostne lete nebom i dolinu 
daruju pjevom, ne diraju dušu.. 

Duša samo živi od susreta s njome. 

O, moje oči, što ste pune suza, 
lik prekrasan njezin zadržite v^rno, 

da je bar mogu u sanjama svojim 
gledali divnu. 


Tirs: 

Očarala le, dobri gospodaru, 
la žena, šio je poklonila drugom 
svoju ljepotu, a tebe se kloni. 

Zapušlaš stado, po poljima plačeš 
mrijuć za onom, koja nikad ne će 
ni tračak nade tvojoj biedi pružit. 

Aristej zanoseći se: 

Euridiko, divna, krasna ženo, 
boginji slična razkošnom ljepotom. 

Koraci tvoji, kad po polju kročiš 
imaju nešto skladno i božansko. 

Iz očiju ti izbija sjaj neba, 
koji bi htio gledati do smrti. 

Kose su tvoje sjajnije od zlata, 
smiešak (ah, meni ne upućen nigda!) 
najtvrđe srdce mora da razmekša. 

Što ću sa svojim jadom, dragi Tirse? 

Nit pjesma pastira, niti igra nimfa, 
ne mogu više mene da zanesu. 

Ko obsjednut sam. Ah, ne, nisam, Tirse, 
jer jasno vidim, neutješen zbog tog, 
da takvoj ljepoti ove muke nisu, 
još uviek prava i valjana plaća. 

Što ću da radim? — Ćime da se služim? 

Kad moja mladost n'|oj dostatna nije, 

1 vjerno srdce, i uporne molbe. 

Žudim za smrću, liek čekajuć od nje. 

O smrti, ti si uviek draga bila 
zaljubljenom, kad voli bez nade. 

Tirs: 

Uzalud, tvoje uzplamtjelo srdce 
ne može više svoj razum da sluša. 

U ognjici si najbjesnije strasti, 
osim Nje ništa ne vidiš na svietu. 
Tolike nimfe priželjkuju tebe 
i rada bi te utješile liepa. 

Otiđi k jednoj od njih mjesto k smrti. 

A r i s t e j: 

Za tvoje šale gluh sam danas, Tirse. 
Zaneseno. 

Posljednji put sam čuvajući stado 
kod bistra vrela ugledao krasnu 
i divnu ženu. Vjetar joj se kosom 
lagano, tiho Ijubak poigravo. 

Kad ugledah je, uzplamtje mi srdce, 
i sledi mi se, sve u isto vrieme. 
Mišljah, oh, kad bi pogledala na me 
okrutnica, što pjevajući cvieće 
braše za onog sretnika Orfeja. 


Pitah se, zna li ona za sve jade 
i za sve muke mlade moje duše. 

Sagibala se trgajući cvieće. 

S kakvom nježnošću slagaše ga divna 
u vience, s kojim kitit će svog muža. 

Kad vidjeh, da se na odlazak sprema, 
digoh se ,pođoh za njom, da je sliedim. 

Najjača ljubav, što je ikad spoznah, 
zapalila je moju mladu dušu. 

Al pobjegla mi divna, krasna žena, 
boginji slična zamaknu u šumu. 

Tirs digne se naglo gledajući, kako stado od nečeg prepla¬ 
šeno bježi: 

Gospodaru, pobježe nam stado, 
da pogledamo tko nam u to vrieme 
plaši ovce, satiri ili nimfe? 

A r i s t e j: 

Tirse, ti pođi, ja sam preveć zdvojan, 
da trčim za stadom, što bezumno bježi. 

Tirs odlazeći: 

Da bi vas bozi, mili gospodaru, 
spasili toga ludog izkušenja. 

Treća slika 


VEĆE. ORFEJEVA SPILJA. 

O r f e j: 

Evo se spušta noć. ljubavi moja, 
stižu trenutci, kada naše strasti, 
još više bukte. Tvoje usne vrele 
upit ćeš u moje. Srkat ćemo sa njih 
napitak, što je sladi od života. 

E u r i d i k a: 

Nježnošću strastnom ja sam očarana, 
tvoja me ljubav zanosi sve vise. 
Milovanje, što nas ove noći čeka, 
izpunja me srećom, od koje sva drhtim. 
Daj me prenesi na rukama u log, 
da draganja počnu plamena i zudna. 
Samo se bojim zlih pričina onih, 
kad zaspim, da me ne progone opet. 

O r f e j: 

Ljubav će te moja čuvati, o draga, 
ona će ti biti zaštita i u snu. 

Četvrta slika 


NOĆ. PRED ARISTEJEVOM SPILJOM. 

Tirs: 

Sve su već ovce pomuzene davno, 
vrieme je, da se na počinak spremiš. 

Valjda ne misliš da bdiješ i noćas? 

A r i s t e j sjedi, glavu naslonio na deblo jabuke, koja se nalazi 

pred spiljom: 

Već dvije noći, kako slavuj šuti, 
možda promieni mjesto, s koga divne 
sjetan melodije prosipaše u noć. 

Sada se samo ćuk iz šume čuje. 

Tirs: 

Spavati pođi, pa ga ne ćeš čuti, 
jadni gospodaru! 

Odlazi na počinak. 

A r i s t e j sam: 

Iskre se zviezde na nebu. O bozi, 
tielo mi velik spopanuo umor, 

očni mi kapci težki, kad bi barem 
mogao ove noći san da dođe. 

Želim ga kao suha zemlja kišu, 
mene je oganj strasti, ko nju sunce, 
pržio tako, da i sada gorim. 

Lahor mi nosi, prijatan i mekan, 
mirisa množtvo krasnih, koji blude 
po ovom zraku opojnom i milom. 
Sudba je moja u njezinoj vlasti, 
al ona možda ne zna ni da živim. 

Oči su joj pune Orfejeva lika, 
uz mene kada prolažaše, vidjeh 
kako okreće svoju krasnu giavu. 

Opaža dakle da živim, al patnje, 
da li su moje njoj uobće znane? 

Slavuju, gdje si da bigljišes za me? 
Ćuče, ti pjesmu zloslutničku pjevaš, 
jedino bi slavuj, mili pjevač noći, 
mogao možda da pokaže njojzi 
u svojoj pjesmi muke, ko,e trpim. 

T i r s iz spilje: 

Noć, gospodaru, sad odmiče brzo, 
skoro će zora da zabieli nebom. 

Aristej ulazeći u spilju: 

Noćas ću, Tirse, pokušat da zaspim, 
a vi, vječni bozi, u san mi divnu 
pošljite ženu, da spavajuć imam, 
što život stvaran ne će, da mi dade. 


Peta slika 


SLIEDEĆI DAN. SUMRAK. LIVADA. U BLIZINI PASTIRSKA 

KOLIBA. 

T i r s: 

Vidje li negdje, liepa nimfo, moga 
gospodara, što još jutros pođe 
od svoga stada, a sad ga još nema? 

Nimfa: 

Zar nisi čuo za nesreću, Tirse, 
koja se desi Orfejevoj ženi? 

T i r s uzbuđen: 

Nesreća? Kakva? Štitili nas bozi! 

Govori brže, jer ja ništa ne znam. 

Nimfa: 

Zla zmija je jutros Orfejevu ženu 
lišila sretna i liepa života ... 

T i r s: 


Ah, sveti bozi, a Aristej mili? 
Nimfa: 

Cieloga dana ne vidjeh ga nigdje, 
al Orfejeva bol je neizmjerna. 

Tirs opazivši Aristeja, koji dolazi: 

Evo ga ide, kakav mu je izgled! 
Svesilni bozi, tako izgubljena, 
ne vidjeh ga još dosada nikad. 

Tirs trčeći mu u susret: 

Mili gospodaru, gdje si dosad bio? 

Aristej odmahnuvši rukom. 

Iz crnog Hada, da dolazim, Tirse, 
bilo bi mi lakše, no sa onog mjesta. 

Tirs: 

Sa kojeg mjesta, blagi Aristeje? 
Aristej: 

Na kojemu je okončala život 
prekrasna ona žena, koja bješe 


sigurno sišla sa samih nebesa. 

Ubih je ja, ah ne, no moja ljubav. 

Tirs: 

Obmamljuješ se, mili gospodaru! 

Aristej sjedajući na kamen: 

Grlo me suho peče, malo vode. 

Tirs daje mu plošku s vodom: 

Uzmi, gospodaru, netom je iz vrela. 

Aristej posto je popio: 

Strastna mi ljubav ne da nigdje mira, 
pa kad je vidjeh, kako jutros opet 
bere cvijeće pjevajuć uz rieku, 
pohitah za njom. Mislio sam: treba 
reći sve njojzi, da bar za jad sazna. 

Al ona, vidjev kako za njom idem, 
pobježe, mjesto da sasluša mene. 
Motreć je onako vitku, kako bježi, 
uzplamtjeh sav i za njom počeh ići. 
Popravljala je kosu iduć žurno, 
rad čeg mi jače razplamsa se žudnja. 
Od divna li je bila u tom biegu! 

Um bješe tako strast smutila ,Tirse, 
da iđah za njom dozivljuć je glasno. 














Al uplaši se ludo toga glasa 
prekrasna žena, te još brže pođe, 
ko da je kakva zvier progoni gadna, 
a ne čista, vjerna i predana ljubav 

Plače. 

Zao udes htjede, da je u tom času 
zlobna zmija, dolazeć iz šume, 
ubode i sunca premiloga liši. 

Tako moja ljubav, mjesto da joj život 

donese novi pun sreće i slave, 

donese joj tamni Had i carstvo sjena. 

Htio sam njojzi pristupiti, Tirse, 

da je kako spasim u toj biedi, 

ali je Pluton ugrabi preda mnom, 

mrzki Pluton, vladar tamnog carstva. 

Od toga časa pa do sada, Tirse, 
ko zvjerka lutam, očajan, bez cil;a. 

Oh, strašni dane, tko će te preživjet?! 

Tirs ga tješi i odvodi u obližnju kolibu. 


Šesta slika 


ORFEJEVA SPILJA. VEĆE. ISTOGA DANA. 

Orfej izbezumljen od bola: 

Euridiko, imala si pravo, 

zli snovi tvoji bjehu predznak sudbe, 

koja nas, eto, razdvoji zauviek. 

Ah, ne zauviek, jer ću svojom pjesmom 
otvorit i sama vrata tamnog Hada, 
Plutonovo s njom ću razmekšati srdce. 

Ah, milo mjesto, draganja nam strastnog, 
postalo sad si boravište muka. 

To cvieće, što je njenom rukom brano, 
ne miriše više na poljubce i strast, 
nego na patnju, na Tartar i suze. 

Oh, moja liro, ti mi osta samo, 
svirkom ću tvojom da potresem Olimp, 
možda se bozi sjete svog pjevača, 
ako mu na sreći ne bijahu kivni. 

Luta po spilji. 

Vrč,- iz kog je pila moja mila žena, 
ležaj, na kom je liepa znala usnut 

u naručju mi poslije milovanja. 
Predraga vrata, kroz koja sam često 
gledao, kad će pojavit se ona. 

Više ne mogu ostati u spilji, 
svaki me kutić žalosti još više. 

Koliko je prije bilo sreće u njoj, 
toliko sada ima crnog jada. 

Idem do tamna Plutonova carstva, 

tamo ću svoju pokušati sreću; 

ili ću dragu povratiti ženu, 

ili ću poći za njom u smrt i sam. 


Odlazi. 


SVIETLA I SJENE 








ČEŽNJE 


Kako bih rado napustio tiesne 
ulice, noću, pa u laku hodu 
pošao daleko nekud u slobodu, 
riešiv se oluja, što uza me bjesne. 

Puštajuć, da mi vjetrić kosom švrlja, 
ja bih se blažen kriepio svježinom 
čistoga zraka, a poslije dolinom 
išo uz potok, što k ponoru srlja. 

Zatim bih stao, gdje staza krivuda, 
izliečen od sumnje, izliečen od jada, 
te obuzet pjesmom ptica, što odsvuda 

dopire k meni, sanenu od zore, 
poput pastira sretna izmeđ stada, 
rezao frulu iz vrbine kore. 







ZVIEZDE 


Golemo nebo diže se nada mnom, 
ja pod njim idem i motrim ga zamet, 
mnogo je zviezda na njemu al ipak 
dvije tri jače sjaju nego druge. 

Strah me je dugo gledati u tebe, 
Venero, sto se blistaš od ljepote, 
u tvome sjaju ima nešto hladno 
i mogla bi me občiniti kako. 

Al baš u času, kad magije tvoje 
počinju da me sapliću, te ne znam 
kamo bih skrio od tvog čudnog sjaja 
svoju dušu, što se sa snom brati, 
i što je meka i podatna trpnji, 
na drugom dielu Orion se javi, 
vatren i sjajan s oklopom i štitom 
diže mi dušu na odpor i borbu. 


TU, GDJE JE SADA 


Tu, gdje je sada malen dućan 
restoran je nekada bio. 
u njem sam često s drugovima 
razdragan uz glasbu pio. 

Bezbrižan, nakon sastanaka 
sa svojom dragom, tu bih došo, 
i s očma toplim još od žara 
ljubavnog, skromno veče prošo. 

Iz restorana, kad bih išo 
kući sa dušom punom snova, 
šušto bi lahor kroz aleju 
visokih, cvjetnih kestenova. 

I sada šušti i ćarlija 
i s njime vrelo ljeto diše, 
al onu mladost prvu ludu 
tko može da mi vrati više? 







DIM 


Iz dimnjaka je izbio najednom 
u obliku modrog, savinutog slova, 
al kako vjetra ne bješe u zraku 
zasta i sapet polegnu vrh krova. 

Kako, da se sa tog položaja makne? 

Da bar do zvonika u susjedstvu stigne, 
pa dočekavši odnekuda vjetrić, 
da se lagan s njime u visinu digne. 

KUKAVICI 


Čujem ti pjesmu, pa me dira 
izprekidani ritam njezin, 
slušah je već u rodnom kraju, 
al ne ko sad uz trepet brezin. 

U borovoj si šumi tada 
pjevala tik do samog žala 
svoj Ijubki napjev i u njemu 
s čeznućem ljubav i smrt zvala. 

Kroz borove se čulo more, 
modro, daleko razsanjano, 
kako u svakom valu diše 
proljetnim suncem obasjano. 

Al drugčije je sada, ptico, 
tvoj pjev do moga uha stiže 
bolniji mnogo nego nekad, 
jer smrt i ljubav su mi bliže. 











UPORNOST 


Taj zasjenjeni put, s prostranim grobljem na kraju, 

koji nas još više približava životu, 

ove vrbe, uz crne kamene ploče, 

koje u jesen drhte i ako još zelene, 

i tihi posjeti onih, 

koji šeću tuda, 

i koji se guše od plača, 

prate našu ljubav, 

a ona sred smrti, koja se osjeća svuda, 
postaje sve jača. 

SINČIĆ 


Sa sinčićem mi oživio dom je. 

Vedar je dom moj, ne ko prije sjetan. 
Moj sinčić pruža k svemu ruke, 
sad ptičiji pjev, sad zvona zvuke, 
on prati zadivljen i sretan. 

Dok nad dragom knjigom nagnut 
kroz predjele lutam nove, 
on okružen igračkama 
svaki čas me k sebi zove, 
pa kad ne zna, šta će dalje, 
onda me po nešto šalje. 

Te smiešne igre nije stid me, 
jer s njome tako vrieme kratim, 
i kroza nju kadikad tužan 
u djetinjstvo se svoje vratim. 

A kada zaspi — i bez vike 
ostane kuća — onda nevin 
sa svoje mi se smieši slike. 










O TRAVO 


O travo, što se povijaš pod dahom 
lagana vjetra i šušteći glasaš, 
bujna, zelena, ti si sagu slična, 
smo što se zibaš, njiŠeš i talasaš. 

Kako je sladko ležeći na tebi 
gledat oblačke, što ih vjetar veze 
na plavu nebu, dok na rubu sela 
stražare dvije usamljene breze. 


MART 


Za deblo veza konja zapjenjena, 
a onda dođe snažan sred čistine 
i ogleda se; kroz nagib doline 
kidao se potok toka uzporena. 

Njega bdjenjem težko izmorena 
osvježi ovo jutro, što s visine 
treptaše nad svim, prepuno jedrine 
i što ga srete strašću izmučena. 

Duboku šumu prošao je cielu, 
ne znajuć, gdje je sanen ostavio 
Veneru bujnu s ružama na tielu. 

Livadom se boja stotinu prelieva, 
a on se golem ko kip postavio. 

O štit i kacigu sunce mu odsieva. 









U POVODU JEDNE SMRTI 


Kroz zatiljak ti prosvrdlaše tane, 
te prije reda zazelenje grob se 
u kom sad lezi tvoja strta mladost. 

O brate moj, ii rođače, sto hoćeš, 
sa tvojom smrću i moga djetinjstva 
veliki dio u nepovrat ode. 

Gdje su sad ona sladka naša jutra, 
što disasmo ih u marjanskoj šumi, 
kad čemprese je sagibao Zefir, 
koji se nevidljiv spuštao sa gora? 

II kad smo pred pragom tvoga Ijubkog doma 
slušali iz šume kako slavuj pjeva 
kristalnu svoju pjesmu, zaljubljenik, 
a nama srdca zamirahu od tog?! 

I more, more, po kojem si htio 
i ti da kreneš do čudnih zemalja, 
koje zasađene bilinama bujnim 
oduzimlju duši svu slabost zemaljsku 
i uzdižu je u zanosu k nebu. 

I tvoja majka, dobra nježna žena, 
za kojom si suze neutješen lio, 
ko da si znao, da ćeš skoro za njom. 
Ovratnik digav (dan siečanjski bješe 
hladan i bridak) do odra si slomljen 
plakao nad zemskim ostatcima njenim. 

Sad sve to vrieme sređuje i daje 
svemu tom neki određeni biljeg, 
iz kog se jasno razabire srdce, 
da najbolje svoju predosjeća biedu, 
a razum, razum, da je uviek za njim. 

Kad budem htio da djelić detinjstva 
oživim snova, kako ću bez tebe 
pronaći nit, sa kojom ću moći 
da najlakše dođem do tih milih dana? 
Ah, šta ti život bješe pun tegobe 
i kako si ga podnosio strpljiv 
sve vjerujuć u neku dobru zviezdu, 
koja će te dovesti do sreće, 
o kojoj svaki smrtnik samo sanja. 

Sad ti je na oči pala težka tama, 
a Pluton u svoje kraljevstvo te uze. 

A zemlja naša, tužna naša zemlja 
kuka u jadu nepreglednih rana, 
videći najbolje među sinovima, 
da joj Ijudomora Ares samo kosi. 











DOZIV 


Jesenji sumrak crven zapad kruni, 
u mojoj duši tuga i gorčina, 
još je daleko sanjana visina, 
a hambari prazni morahu bit puni. 

Kud razsuh svoje najljepše sjemenje, 
i kliktaj prvih pjesama zar svenu, 
sve, što bje liepo, minu ko u trenu, 
a osta samo pustoš i kamenje. 

Voljeni pjesnici, gdje ste da me gane 
čarobna lira vaših uzdisaja, 
uz vašu strastnu muziku nek plane 

i moja žudnja, što gasne sred sjete. 
Trebam za svoju svjetlost vašeg sjaja, 
o gdje ste, da me snova podignete? 


PRIJE PLESA 


Ko sjena dođe do zrcala gladka, 
a onda sjede preda nj ozarena 
ljepotom, što se vidi ostvarena 
i što je sebi sama tako sladka. 

U sjaju svieća, što svietleć trepere 
osmiehnu se blago, popravljajuć kosu, 
pa potom lice bielim prahom posu, 
dok se Amoret uz nju zidom vere. 

Oči joj kriju draž, san i opojnost. 
Naglo se dignu, jer je dolje čeka 
onaj za koga čekanje je zdvojnost, 

i koga žudnje ponajluđe more. 

Soba je prazna, samo tuga neka 
obvija svieće, što trepereć gore. 






NEKADANJI DOŽIVLJAJ 


Sa zvukom gitara prolaze mladići, 
biela je lađa pristala u luci. 

Dva su mornara pred kavanu sjela 
i sad srču kavu. Lule im u ruci. 

Dugo su djeca vikala uz camac, 
koji na piesku star, razkliman lezi, 
jedan je od njih izvlačec ga pao, 
a drugi k moru sav zadihan bježi. 

Na prozoru, odkud mi se smješkaš 
i odkud teče balzam mojoj duši 
tri lonca s cviećem vide se u suncu 
i s njima bielo rublje, što se suši. 


MLADOSTI 


Koraka laka ti čovjeka vodiš 
nudeći mu vlast, 

i sretan je onaj, što proživi svu te, 
uz radost i slast. 

Razkošne građe i tvoje su tuge, 
žudnja im je dar, 

čeg se čovjek dirne uz tvoje prisustvo 
pretvara u žar. 

Pa ipak koliko još ostaje čežnja, 
kada prođeš ti, 

i kako je težko s tobom se Ijubkom 
nježno razstati. 

Uza te i pejzaž ljepšu boju ima, 
sviet postaje bliz, 
a svi događaji, što ih ljubav krasi 
sladkih dana niz. 

Mladosti, ja te osjećam uza se, 
još ti nije kraj, 

nad mojim srdcem razmahnuv se vladaj, 
uz snagu i sjaj. 





NAPOMENE 


Pjesme, koje sadrži ova zbirka nastale su od god. 1927. do 
god. 1944. Najstarija su ostvarenja u knjizi: »Zastajanje«, »Dje¬ 
vojka«, »Stari kočijaš«, »Živa lutka«, »Iznošeni šešir« i još neke. 
Tako je na pr. pjesma »Živa lutka« napisana g. 1929. u Splitu, 
a prvi put objavljena u »Književniku« god. 1930. (siečanjski 
broj). Neke pjesme, koje su uzete iz ranijih zbirka u ovu knjigu 
izlaze nešto izmienjene (vidi pjesmu »Nakon odlazka« str. 16.). 

Da bi se bolje shvatila složena neizvjestnost pjesme »Žalba 
tiela« , napominje se, da ju je autor napisao za vrieme službe 
u vojsci (Subotica) god. 1934. Na taj će način biti razumljivi sti¬ 
hovi u kojima se govori o »suknenom odielu«, »čeličnom znaku«, 
»blatnoj plodnoj ravnici«, kao i stanovita sjetilnost, koja ih obvija. 

Pjesma »Parizko jutro«, spjevana je godine 1938. 

Soneti, naročito mili autoru: »Utjeha«, »Planine«, »Septem¬ 
bar« i »Njoj«, napisani su u Parizu god. 1938. 

Uz pjesmu »Gongorin motiv« treba kazati, da je Luis de Gon- 
gora, španjolski pjesnik, koji je živio od god. 1561. do god. 1627., 
čuven kao autor nekih uspjelih romanca, s vrlo bizarnim sadr¬ 
žajem. 

Posvete prijateljima u pojedinim pjesmama autor je zadržao 
i u ovoj knjizi. 

o PJESNIKU OVE ZBIRKE 

Olinko Delorko rodio se 30. siečnja 1910. u Splitu. Od 
prve do osme godine živio je u malom mjestancu Kistanjima 
(kopnena Dalmacija), gdje se govori vrlo liepim hrvatskim jezi¬ 
kom. U Kistanjima je započeo pučku školu, a završio ju je u 
svom rodnom gradu. U Splitu je završio i srednju školi*, a sveu¬ 
čilište u Zagrebu. Nekoliko je godina bio profesor na Srednjoj 
tehničkoj školi u Zagrebu, a od god. 1941. je činovnik Ministar- 
stva vanjskih poslova. 

Neko je vrieme boravio u Italiji (1937.), u Francuzkoj 
(1938.), pa ponovno u Italiji (1939.). Na povratku iz Francuzke 
1938. posjetio je i Njemačku. U posljednje doba je posjetio i Ru- 
munjsku (1941.). 

S Dragutinom Tadijanovićem uredio je antologiju novije 
hrvatske poezije pod naslovom Hrvatska moderna liri¬ 
ka (Zagreb, 1933.), a 1934. je objelodanio zbirku svojih prvienaca 
pod naslovom Pjesme (Zagreb, 1934.). 

Godine 1937. izlazi mu u knjižnici Pododbora Matice Hrvat¬ 
ske zbirka pjesama pod naslovom Raztužena Euteipa 
(Zagreb, 1937.). 

Delorko je uredio s Antunom Nizeteom antologiju talijanske 
lirike u hrvatskom prievodu pod naslovom Talijanska liri¬ 
ka (izdanje Zabavne Biblioteke, sv. 600., jubilarno izdanje. Za- 
greb, 1939.). 

Godine 1940. izlazi mu u knjižnici Podobora Matice Hrvatske 
nova zbirka pjesama pod naslovom Razigrani vodoskoci 
(Zagreb, 1940.). Za tu knjigu pjesama Delorko je dobio književnu 
nagradu S. S. Kranjčevića kao za najbolju knjigu lirike, koja je 
izašla te godine u Hrvatskoj. 

Delorko je objavio u Suvremenoj knjižnici Matice Hrvatske 
knjigu umjetničke proze pod naslovom Zgode poremećene 
sreće (Zagreb, 1942.). Osim toga Delorko je surađivao kritič¬ 
kim prikazima i pjesničkim razmatranjima u mnogim uglednim 
hrvatskim književnim časopisima i novinama. U tim prilozima 
posebno se osvrtao na talijansku književnost. Neke su njegove 
pjesme prevedene na njemački, talijanski, češki i rumunjski 
jezik. 

